text:
ORANJESTAD - Riba dia 21 y 22 di juni directornan di hospitalnan di Caribe Hulandes a bishita Horacio Oduber Hospital. Den cuadro di e cooperacion den region a combersa mas di cerca tocante e importancia pa loke ta formacion di dokter y enfermeranan specialisa, acomodacion durante calamidad y reduci e cantidad di transferencia di pashent pa paisnan pafo di Reino Hulandes.
Horacio Oduber Hospital segun nan comunicado, ya ta cumpli un funcion importante pa pashent di Bonairo, pero durante e olanan di Covid tambe a acomoda pashentnan di Corsou y despues di e horcan Irma tambe a trata hopi pashent di Sint Maarten. Tambe e otro hospitalnan den region a duna nan aporte y sosten pa e islanan rond di nan. Dos aña pasa a surgi e idea pa inicia un aliansa formal di hospitalnan pa actua miho den e cuido regular. Durante e siguiente dianan e instalacion formal di Dutch Caribbean Hospital Alliance lo ser efectua.
Director di HOH, drs. Jacco Vroegop: “Esaki ta un paso importante di e continuacion di colaboracion pa un mehoracion di cuido pe habitantenan di nos islanan. Importante ta cu e autonomia di e hospitalnan y cuido riba cada isla lo sigui wordo salvaguardia. Cuido pa nos habitantenan y oportunidadnan pa nos empleadonan lo wordo reforsa y mehora, principalmente door di comparti den conocimento, compra y retonan di personal. Baha gasto conhunto lo conduci na inversionnan pa nos habitantenan. Ademas, educacion y condicionnan atractivo pa un bon ambiente laboral y personal experto di educacion cualitativo.”
Despues di e bishita y combersacionnan tur director a sigui na mesa cu e gobiernonan y seguronan di cuido di e islanan, incluso Hulanda. Diabierna awo esaki lo conduci na proyectonan cla pa ehecuta, sosten y acuerdonan di fondo y personal door di e ministernan encarga cu cuido na Aruba, Corsou, Sint Maqarten y e secretario di estado di Salud, Bienestar y Deporte pa Boneiro, Saba y Sint Eustatius. Directornann di e hospitalnan a duna di conoce di ta impresiona di e posibilidad y facilidanan di HOH. Aruba tin un hospital cu su poblacion por ta orguyoso di dje.
Awe Noticiacla.com ta cumpli 8 aña di existencia, cu ta motibo pa su cas editorial Wired Media ta hopi contento y orguyoso. Contento di por a yega e ‘milestone’ aki. Un aña mas di a informa y educa, crea un plataforma di nivel for di cual informacion confiabel ta wordo transmiti diariamente. Un idea 8 aña pasa cu a transforma den un producto balioso cu awendia ta wordo considera como un di e fuentenan mas importante y confiabel di noticia local y regional. Ta momento pa celebra berdad, pero mas importante, reflecciona y wak con nos a yega aki, unda nos ta y porta mas importante ainda, unda nos ta bayendo. E punto mas importante semper, ta di gradici nos creador, tambe ABO, e siguidor, y ABO cu ta e sosten comercial danki na cual nos por a y ta y lo sigui produci loke nos ta produci cu hopi amor. Manera tur producto, semper lo tin caminda pa mehoracion, y esey ta keda e rason pa sigui padilanti y mehora cada dia mas, den diferente forma. Un gradicimento na e miles di usuario cu a, ta y ojala lo sigui usa e Plataforma aki pa ricibi nan informacion cu ta necesario pa desaroyo di nan mes. Un palabra di gradicimento di curazon. Masha masha danki, y cu boso sosten, nos lo sigui padilanti, pa asina yega aña number 9.
ORANJESTAD – Oficina di turismo a informa diabierna atardi cu Aruba ta elimina seguro obligatorio de Covid-19 pa bishitantenan. Nan a recorda cu na juli 2020, Aruba a habri su frontera bek pa bishitantenan di Estados Unidos y a inicia cu e Aruba Visitors Insurance. Esaki tawata un innovacion den medio di pandemia, cu a wordo sigui despues pa otro destinonan. E seguro aki tawata obligatorio pa tur bishitante y di e forma aki a sigura cu tur caso di turista cu a test positivo durante nan estadia por a conta entre otro riba cobertura di acomodacion pa isola, transporte, test di covid y gastonan di dokter, hospital y ICU.
ORANJESTAD – Sindicato di maestro SIMAR ta considera e anuncio di aumento di tarifa di WEB como un baño di awa friu, y a manda nan preocupacion pa prome minister Evelyn Wever Croes diahuebs atardi mes. Den e carta nan ta splica nan preocupacion y desaprobacion di e loke a sosode. E noticia pa miembronan di e sindicato, a bin como un sorpresa total, y cu ta haci nan situacion financiero aun mas fastioso, banda di e recorte salarial. A comparti cu varios miembro ainda tin problema tur luna pa cera placa pa por cubri nan gastonan. Ademas nan tin duda ainda cu enberdad luna di juli 2022 lo nan haya e recuperacion manera priminti di e 5% di salario. “Nos ta en espera ainda di e decision definitivo di e recuperacion di 5% di salario” e presidente di sindicato ta bisa. A recorda cu awa ta un necesidad basico y primario y cu esaki lo aumenta e problemanan social den enseñansa. Acerca a bin e problema di luna di mei y juli di aumento drastico di gasoline, cu ta limita e mobilidad di varios miembro.
ORANJESTAD – Ministerio Publico ta habri desde diabierna prome di juli 2022 normalmente desde 08.00 or di mainta. Asina vocero di e departamento, Ann Angela a bisa diahuebs. Manera ta conoci e departamento tambe a cera diaranson debi na e menasa di mal tempo. Tur afspraak pa busca e carta di buena conducta (vog) a wordo posponi pa diamars 5 di juli 2022. Por mantene e orario riba bo invitacion.
Si bo ta rabia cu ayera ‘nada’ no a pasa, y cu bo a gasta boshi placa cumpra yen di cos extra ‘pornada’, pensa cu awe e headline por tabata diferente. E por tabata “Islanan ABC destrosa pa tormenta Bonnie, hopi destruccion, famianan perdi, etc etc”. Awe bo ta lanta, contento cu bo propiedad ta unda e ta ainda, y cu bo tin un dia mas pa biba. E placa cu bo a gasta ayera, ta nada, compara cu loke bo por ta tin na gasto extra awe, si e mal tempo a pasa manera cu e tabata poni pa pasa. Un colega di prensa na Corsou ayera ainda ta conta con Thomas (un rabo) a lague cu 30 mil na gasto. Awor porta bo a gasta algun shen florin, (cu ta hopi, pero bo mester relativ’e si). Considera ayera un bon training. Corda semper, miho bon prepara, y alerta, cu trankil y sorprendi pa un mal tempo cu ta lagabo cu mas debe (cu bo tin caba) cu nunca. Y porta bo no ta un creente, pero algo a bolbe pone cu nos a scapa di loke por tabata un disaster natural. Be grateful, and move on! Scirbi pa Tito Laclé.


c: text/html

text:
Minister di Finansa ta informa cu manera anuncia desde inicio, FASE ta un yudansa di emergencia. E mandatario ta splica cu ora cu a bin cu FASE e meta tabata pa yuda di biaha pa hendenan no mester a keda sin un entrada y pasa hamber. Na e momento ey no a bay pensa riba ki belasting bo mester bay paga, pero mas bien con Gobierno di Aruba lo por yuda y evita caos.
E situacion ta asina cu awo manera tur aña ta yega momento cu e clase trahador mester haci aangifte riba e entradanan cu nan tabata tin den e aña. FASE tambe ta un forma di entrada y esaki mester wordo menciona. Dado caso cu ta FASE so e trahado a ricibi, claramente e suma lo keda bou di e belastingvrije voet y pa esaki lo no mester paga belasting. Mester menciona cu Minister di Finansa Xiomara Maduro a pidi Departamento di Impuesto (DIMP) pa calcula e impacto di e parti di locual ta e primanan social cu e clase trahador lo mester bay paga, pa evalua si esaki ta un gasto cu Gobierno mes lo por cubri pa e clase trahador cu no lo por cubri esaki.
E mandatario ta sigui trece dilanti cu nos no mester lubida cu FASE, ta un entrada cu a wordo crea di emergencia y pesey no ta tur detaye por a wordo decifra y splica prome cu a brinda e yudansa di emergencia aki pa esnan cu a perde trabao of bay atras den entrada debi na e pandemia di Covid19. E situacion di emergencia a pone cu Gobierno mester a tuma decision y no por a tarda of no duna FASE pasobra asina lo por a conduci cu un grupo grandi di famia lo a keda sin tin un entrada y tur consecuencia cu esaki ta trece cune. Minister Xiomara Maduro di Finansa a informa cu e ta keda pendiente pa ricibi e calculacion di Departamento di Impuesto y cu asina cu tin un decision riba e parti di e primanan, lo brinda e informacion aki na publico.

robotstxt: allowed

filter: keep


text:
WILLEMSTAD – Despues di kasi un aña sin mira akshon, FFK kier a anunsiá ku e kampionato pa dama 2014-2015 ta ranka sali djasabra aki, 18 di òktober den gran forma. E weganan aki lo tuma lugá riba tereno di FFK durante e djasabranan benidero. Un total di 4 klup di dama a inskribí i lo partisipá na e kampionato aki. Esakinan ta lo siguiente: Hubentut Fortuna, Victory Queens, Inter Willemstad i SUBT.
Skema Kampionato Dama pa e aña aki:
FFK kier a invitá hinter e pueblo di Kòrsou pa bin presensia e weganan aki kaminda e dama nan di Kòrsou lo bai demostrá ku nan tambe tin e deporte rei, futbòl, bon dominá. E weganan aki ta kompletamente grátis, pues ta abo so falta!


text:
“Mi ta convenci cu ta e fe cu e pueblo tin ta loke ta yuda nos bay padilanti”
Diasabra ultimo na Misa Pro Catedral San Fransisco, a tuma luga e inauguracion di e Plaza San Juan Pablo II. Prome Minister Evelyn Wever-Croes tawata presente na e ceremonia bunita aki y a expresa cu ta un honor p’e pa ta presente y representa loke Gobierno por a duna como aporte pa e plaza wordo realisa. Apenas 2 siman pasa a tuma luga e desvelacion di e bunita busto di Papa Juan Pablo II cu a wordo traha pa nos artista local, señor Ciro Abath.
“Papa San Juan Pablo ta un inspiracion pa tur, tanto Catoliconan y no Catoliconan y ohala den e temporada dificil cu nos ta pasando aden, ainda saliendo di e pandemia, cu e inspiracion cu nos Papa, nos Santo San Juan Pablo, por inspira nos den e retonan cu tin nos dilanti”, Prome Minister a expresa.
Prome Minister a accentua cu Aruba tin un forsa inmenso, un resiliencia grandi. “E amor cu nos tin pa nos pais ta loke ta yudando nos. Pero si bo puntra ami, mi ta convenci, ta e fe cu pueblo tin ta loke ta yuda nos bay padilanti. Ohala cu e plaza aki cu ta carga su nomber, por inspira nos tur pa asina e fe por ta aun mas grandi, no solamente pa parokia di playa sino pa henter Aruba”.
Prome Minister a gradici pastoornan presente, especialmente pastor di Oranjestad pa su dedicacion, su pasion den tur e trabou cu ta wordo haci pa engrandece e parokia y e fe catolico.
“Dios bendiciona boso pa sigui cu e trabou bunita y importante cu bosonan ta haci. Nos mester realisa y mas ciudadano mester realisa cu realmente ta nos fe ta loke ta salba nos y nos fe ta locual lo yuda Aruba tambe pa bay padilanti”, tawata e palabranan cu Prome Minister Evelyn Wever-Croes a expresa na final di su discurso na e ocasion.
Prome Minister ta gradici DOW y tur esnan cu a haci esaki posibel despues di a ricibi e peticion pa nombra e plaza na nomber di Papa San Pablo pa e trabou diligente cu a wordo haci. “Mi ta hopi contento cu di parti di Gobeirno nos por a haci e aporte chikito aki”.


text:
Na nomber di su yui, rumannan, subrina(o)nan I demas famia, nos kier manda palabranan di danki na tur cu di un of otro manera a duna nan muestra di cariƱo I sosten durante fayecimento I despedida di nos defunto stima:
Favia Wester-Angela
Mihor conoci como Fabia
Vuida di sr Braulio āTeechiā Wester
Un danki di curason I en especial ta bai pa afdeling A4 I B3 di Horacio Oduber Hospital pa nan bon cuido I tambe na Hospice Atardi pa su ultimo momentonan di bida. Un danki na staff di cas Cristel I na management di Barcelo Hotel pa nan cooperashon durante malesa di mi mama pa mi persona.
Danki tambe na Royal Funeral Home pa na tremendo trabou.
Alabes kier a invita pa dos resamento di rosario cu lo tuma lugar, Diaranzon 8 Juni y Diabierna 10 Juni na Sabana Grandi 41 pa 7āor di anochi.


text:
The content originally appeared on: Diario
ORANJESTAD (AAN): A keda presenta un par di atleta cu lo bringa dia 2 Juli den e programa Muay Thai Extravaganza
hunto cu e President Ruthmila Gonzalez y Vice President Rygell Boye y e Hoofd Referee Devon Hodge ken ta referee internacional.
Di Aruba tambe a wordo menciona cu lo bin un referee mas internacional cu lo yega tambe pa e peleanan aki ya cu esakinan ta priminti di ta riba nivel halto.
Tambe a wordo menciona cu e bringado nan cu no tabata presente ta debi di nan orario di trabou pero nan ta cla pa nan peleanan internacional .


text:
Un yamada na tur produktor di sine amatùr òf profeshonal na Kòrsou: Primi play pa mira e mihó den Karibe ku kompetensia di sine ‘PlayGo Emerge’
Un yamada na tur produktor di sine amatùr òf profeshonal na Kòrsou:
Primi play pa mira e mihó den Karibe ku kompetensia di sine ‘PlayGo Emerge’
Willemstad – Yüli 2021 PlayGo ta hasi un invitashon na tur produktor di pelíkula rònt Karibe pa partisipá na e PlayGo Emerge Film Competition. Laga nos selebrá e diversidat den kultura i e similaridat ku ta uni nos komo region. E kompetensia ta enkurashá kreadónan pa produsí un ‘short film’ ku e tema Celebrate the National Pride of your Country.
E kompetensia ku ta dura te ku 30 di sèptèmber, ta invitá produktornan den 3 kategoria; Hóbennan di edat di 12 pa 18 aña, Aspirante – te ku 5 aña di eksperensia, i Pro – mas ku 5 aña di eksperensia. Pa partisipá, e produkshon mester tin un durashon di entre 5 pa 15 minüt i mester pertenesé na un di e siguiente géneronan: dokumentario, drama/fikshon, komedia, siensia fikshon, animashon òf reportahe fotográfiko. Partisipashon ta limitá na video òf fotonan original; nan lo pasa den un ‘screening’ i despues lo keda presentá di manera ku públiko por vota. Partisipantenan mester download e app PlayGo i tin un suskripshon aktivo. Seguidamente por registrá pa e kompetensia dor di ‘upload’ e video/foto riba e plataforma playgoemerge.com
Pa duna sosten na e partisipantenan, i tur ku ta interesá pa siña mas di sinematografia, tin un masterclass series ku profeshonalnan di sine den Karibe manera entre otro, e Yu di Kòrsou Selwyn de Wind, tambe Gabrielle Blackwood i Joel Burke di Jamaica i diferente mas. Pa e serie aki, PlayGo a partner ku Third Horizon, un plataforma kreativo di produkshon i desaroyo sinematográfiko i otro formanan di arte den Karibe. E masterclass lo ta grátis optenibel riba e pagina di Facebook di PlayGo. Total, lo tin 20 premio: premio kèsh entre $500 i $2500, Adobe Premiere PRO-1, un biahe ku tur gastu pagá i diferente otro premio mas.


text:
Bellstraat – Diahuebs den careda di 4’or di marduga , alarma ta wordo bati pa un candela den un deposito, den Bellstraat.
Negoshi cu ta bende producto contra candela ta kima por completo
Na yegada polis mesora ta pidi pa presencia di brandweer cu hopi urgencia, pero na e momento ey ya nan tawata ariba caminda caba.
Brandweer hopi liher a yega na e sitio y a cuminsa prepara pa kibra e porta di e deposito, pa asin por yega mesora na unda e candela tabata ta.
E deposito tabata di e compania Mazuga Fire Protection, e candela aparentemente lo a cuminsa na un di e portanan mey mey na e parti pafo y di e forma ey, ela pasa bay paden, caminda ela destruccion e deposito completamente.
E mercancianan cu tabata den e parti paden mayoria a bay perdi, entre otro un truck y un forklifter a kima.


text:
Help Center
FAQ's
Un findishi ta un benta kaminda ta ofrese un òf mas produkto na kumpradonan abase di reglanan bon definí.
FIndishi ta un termino bieu. Pa hopi siglo a usa e metodo aki pa benta di tur sorto di produkto. Awendia e no ta popular pa kompra di produkto na Kòrsou, loke nos konose aki ta findishi di negoshi ku bai faít, auto di banko, bienes di gobiernu i kas. Na Aalsmeer, ku ta un suidat na Ulanda, nan sa tene subasta di flor ku ta hopi popular. Tambe na Ulanda tin un websait “Vakantieveilingen.nl”, kaminda nan ta subasta fakansi.
Tin diferente tipo di findishi (findishi di remate,
findishi priva e.o.) E reglanan di findishi ta diferente pa kada tipo di
produkto i kada pais. Pero e prinsipio prinsipal ta hopi bieu i ta wordu usá te ainda: esun ku ofrese mas tantu sèn ta gana e produkto Un findishi tin su reglanan estrikto
pa ku remate buskamentu, pago, hiba bèk, i tambe pa no presentá òf no paga depues di gana.
No esaki no ta posibel. Den prinsipio esaki nunka ta e kaso na un
findishi. Gustosamente nos ke referi pa splikashon i hustifikashon legal na e artikulo 8 i 9 ku ta defini e kondishonnan general.
No.
Produktonan kumprá na findishi nunka tin
garantia.
Un kavel ta 1 unidat ku ta wordu pone na findishi.
Un findishi por konsistí di sentenares di kavel.
Un kavel por ta un produkto pero tambe un kantidat di produkto ku ta wordu ofrese komo 1 unidat. Por ehèmpel 20 wasmashin.
Pa partisipantenan no tin gastu mará pa partisipa na un findishi. Franks Auctions ta e entidat ku a organisá e findishi i nan ta paga e gastunan
Franks
auctions ta organisá e findishi na nómber di su kliente. Pues nos no ta doño di e produktonan solamente nos ta ofresé e servisionan pa ku e findishi. Pa e motibu aki nos no
por kontesta niun pregunta
Nos
ta hasi esfuerso pa duna mas informashon posibel pa abo komo kumprado por Google
i haña mas informashon tokante un produkto.
Riba
e pagina di bo kuenta ta posibel pa pidi un kodigo sekreto nobo.
Bo ta risibi un mail ku e posibilidat pa jena un kodigo nobo (wak bo SPAM mailbox tambe).
Por sosode ku ora bo kaba di hinka un kodigo sekreto nobo por sali 404 riba un pagina di eror. Esaki ta un posibel eror den e sistema. E kambio si a logra! Klik riba e popchi ariba i bo por drenta ku e kodigo nobo si bo no ta aden kaba.
No. Registrashon ta gratis. No tin gastu mara na partisipashon.
Pa
por partisipa na e findishi bo mester ta registrá. Aki por mira kon pa registra.
Despues bo por bid! Aki bou un ehèmpel di un produkto na findishi. Riba e imagen tin 8 number na kòra. Bou di e imagen tin splikashon pa kada number:
1.
esaki ta timer di e findishi. Si esaki ta na 0 e findishi a pasa kaba I e bit mas haltu a gana!
2.
Esaki ta e montante inisial di e findishi. For di e montante bitnan lo kuminsa. Tin un bid kaba? Lo bo mira banda di e montante inisial e “bit aktual”.
3.
A wordu di bit kaba riba e produkto? E ora ey lo bo mira aki ta ken I e montantenan ku a wordu di bit.
4.
Abo
tambe ke hasi un bit? Jena aki
bo montante despues klik riba “Plaats mijn bod”.
5.
Na kada kavel tin un montante minimo pa hisa e bid aktual. E montante aki ta varia pa kada kavel depende balor di e produkto.
6.
Deze functie is uitgeschakeld. Standaard word je gebruikersnaam niet getoond aan andere bieders.
7.
Bit automatikamente: Esaki ta e opshon ku bo por duna e sistema ordu pa bit pabo automatikamente te na un montante spesifiko ( e sistema ta bit a base di e montante minimo spliká na punto 5). Na Momentu ku e preis surpasa bo montante e sistema automatikamente ta stòp di bit pa bo. Di e manera aki bo por bit fasilmente sin surpasa e montante ku bo ke paga.
8.
Aki bo por mira mas informashon tokante e produkto. Manera su estado i number di produkto. Pa mas informashon di e produkto i òf potrèt adishonal por buska informashon abase di e nòmber i number di produkto riba Google. stop
Tambe tin un pagina ku ta duna informashon spesifiko di e findishi, manera ki dia e pago mester ta hasí i unda mester buska.
Riba e pagina di bo kuenta bo por mira un lista
ku tur e findishinan ku bo a partisipa na dje.
Si bo klik riba “mi findishinan” ta habri un
lista detaya.
Esaki ta
un opshon ku bo por duna e sistema ordu pa bit pabo automatikamente te na un
montante spesifiko ( e sistema ta bit a base di e montante minimo spliká na punto 5). Na Momentu ku e preis surpasa bo montante e sistema
automatikamente ta stòp di bit pa bo. Di e
manera aki bo por bit fasilmente sin surpasá e montante ku bo ke paga.
E kònòpi pa bit automatiko bo ta haña den e kavel, bou di e parti pa jena bit..
Habri e kavel.
Banda di e montante ku ‘start bod’ tin ‘kantidat di bit’ ku un sifra. Aki bo por klik pa mira sobra bitnan:
Te na e ultimo secònde ainda por bit. Pues ta posibel ku den e lastu
minüt, un otro hende a bit mas i gana e produkto.
Esaki ta korekto. Bo mester ta inskribí /registrá pa por bit.
Si ta posibel pa wak e findishi online sin inskribí / registrá.
Esaki ta motibunan huridiko na e momentu ku bo bit, bo por gana. I komo ganador, imediatamente e kombenio di kompra ta balido. Pa por traha bo faktura nos mester di bo datonan ku nos ta pidi na registrashon.
Si esei ta posibel, tur kos ta online.
Tene kuenta si ku tin termino estrikto pa pago i
buskamentu di kavelnan ku wordu ganá i nos no por hasi eksepshon den esaki. Pues
probablemente bo lo mester judansa di un persona ku ta na Kòrsou
pa pasa buska e kavel (nan) ku bo a gana.
E estado di kada produkto ta skibí den e
deskripshon di e kavel.
Tambe nos tin produktonan ku tabata di ‘show’ den e tienda. Esakinan nos ta jama ‘no usa’ nos ta separa ‘no usa’ for di ‘nobo nobo’
Tur
informashon ku nos tin, nos ta pone den deskripshon di kavel. Nos ta purba mas
tantu posibel pa pone numbernan di artikulo pa asina por buska e produkto mas
fasil riba Google.
Si, kada produkto tin su mes portret. Maske nos tin un
kantidat di kada produkto den kaha kada kaha tin su number i esaki ta bin riba
e website. Di e forma aki bo ta mira realmente loke bo ta kumpra.
Bo por paga:
- Ku transferensia di banko na MCB 32.45.41.01 na nòmber di Franks Auctions BV, Granaatappelweg 126, mester agrega e number di kavel ku bo a gana I ke paga ( esaki ta para den titulo di e produkto, por ehèmpel K1105).
- Swipe na lokashon ora ku bin buska por solamente ku maestro, NO ta asepta Visa, Mastercard, / Kompa leon ni ningun otro targeta di debito/credito.
- NO ta asepta cash
Pa mas informashon tokante pago wak artikulo 5 di kondishonan general.
Hasi pago i buska un kavel ku bo
gana mester tuma luga dentro di 4 dia di trabou ku bo ganei na e oranan stipula
den informashonan tokante e findishi. Bo no logra busk abo kavel dentro di 4 dia di
trabou? Den e kaso ey nos ta lo hasi uso di artikulo 7 di kondishonan general.
Komo kumprado bo ta den inkumplimentu i Franks Auctions tin derechi di desolve
e areglo di kompra I pone e kavel(nan) na findishi atrobe. Pues lesa
e kondishonan di findishi bon I buska I
paga bo produktonan na tempu.
Esaki ta posibel. Entrega na Kòrsou ta kosta naf
50,- esaki ta un montante figo ku mester wordu paga delantá. Wak riba pagina
di entrega pa mas informashon.
Bo mester buska un otro hende ku por buska e produkto pabo òf pidi pa nos hasi entrega.
Bo ta lat pa buska? ? Den e kaso ey nos ta hasi uso di artikulo 7 di kondishonan general. Komo kumprado bo ta den inkumplimentu i Franks Auctions tin derechi di desolve e areglo di kompra I pone e kavel(nan) na findishi atrobe. Pues lesa e kondishonan di findishi bon I buska I paga bo produktonan na tempu.
Den informashon di e findishi (ku bo por mira na e pagina
ku e kavel i abou riba e pagina aki) ta pará kiko ta e oranan
ku por buska kavel(nan) ku bo a gana i na kua luga.
Semper trese lo sigiuente:
x)faktura di print
x) un ID valido ( rijbewijs, sedula òf passport)
Si bo no tin printer sòru pa por lo menos bo tin un faktura digital (p.e. riba bo telefon.)
Si bo falta faktura i òf ID valido por ninga di dunabu e produktonan. Mas informashon tokante buskamentu den artikulo 6 di kondishonan general.
No esaki no ta posibel.
Mastercard / Visa /Amex / Kompa leon i otro targetanan di debito / credito.
Bo por transferi e montante via banko , pin ora ku bin buska, òf paga ku efektivo.
Na e momentu aki esei ta difisil pa motibu di e
kondishonan di findishi.
1) kavel(nan) gana mester wordu pagá i buská dentro di 4 dia di trabou. Un pago internashonal mayoria bia ta dura 3 pa 4 dia pa jega nos kuenta di banko.
2) Transakshonan internashonal ta trese gastunan di transakshon I tambe diferensia den balor valuta. Mester risibi e montante kompletu pa e transakshon ta kompletu, pues si pa motibu di gastunan di transakshon òf kambio den balor di valuta un pago sali di 90,- kaminda e kavel ku a gana a sali 100, e ora ei mester pone e sobra 10,- prome ku por tuma òf entrega e produkto.
Franks Auctions ta trahando duru pa den futuro por hasi pagonan internashonal posibel di un manera mas fasil.
No. Franks Auctions no ta traha ku Fun Miles.
Si esaki por, bou di kondishon ku niun kavel no ta wordu buska
mas ku 4 dia di trabou despues ku a gana e kavel Den un kaso asina ta rekomenda
pa manda nos un e-mail delantá pa nos por pone bo kavelnan huntu pa ta mas fasil
ora bo bin buska.
Manda un e-mail ku bo adrès nobo pa nos na info@franksauctions.com.
Durante e proseso di registrashon ta posibel pa hinka number di negoshi. Depues por sigiu agrega informashon di e negoshi entre otro adrès.
Si bo tin un kuenta personal kaba, habri un kuenta adishonal di negoshi pa bo por bit komo negoshi.
Esaki ta posibel, pero solamente pa kantidat grandi di produkto òf biénes di negoshi bankarota.
Nos no por pone 1 òf algun produkto na findishi. Si bo ta interesá den nos servisionan tuma kontakto ku nos aki info@franksauctions.com.
Den e kartanan di notisia ku bo ta risibí ariba i abou di e karta tin un botòn pa stòp inskripshon pa risibi karta di notisia. Por fabor usa esaki pa bo stòp di haña karta. Danki pa bo partisipashon!
No esaki no ta posibel na e findishi, Por tuma kontakto ku e ‘curator’ di Wimco via di faillissementwimco@nagelmakers.com.
Pa e preguntanan aki por fabor aserká e ‘curator’ aki faillissementwimco@nagelmakers.com
Nagelmakers advocaten ta ‘curator’ di Wimco
Por tuma kontakto tokante bankarota di Wimco aki faillissementwimco@nagelmakers.com
Nos ta unikamente duna e servisio di findishi na e ‘curator’ pa tur pregunta tokante Wimco faillissementwimco@nagelmakers.com.
No, tur esakinan a wordu bendé na un tèrsera prome ku e findishi aki por a kuminsa.
Franks Auctions ta un establesimentu di servisio, ku pa medio di findishi online ta hasi benta di kantidatnan grandi di produkto òf produktonan partikular na Kòrsou. Nos no ta doño di e produktonan ku nos ta bende, nos ta traha a base di komishon riba ordu di nos klientenan.
Franks Auctions ta fundá pa e mesun doñonan di Franks Spullen ( Frank & Angela). Franks Spullen ta konosí algun aña kaba na Kòrsou pa kompra i benta di biénes di negoshinan bankarota. Entre otro benta di inventario di Otro Kara, The Boathouse, Insel Air, Seal & Go i Banco de Orinoco ta algun hasi pa Franks Spullen.
Franks Auctions ta inskribí na KdK bou di e number 153976.
Si nos tin tur dos!
Nos Facebook ta https://www.facebook.com/franksauctions
Nos Instagram ta @Franksauctions
Si nos email adrès ta info@franksauctions.com
Nos no ta alkansabel via telefon pa motibu ku komunikashon tokante findishi semper mester tuma luga por eskrito pa esaki ta dokumentá. Si nos ta alkansabel via di diferente medio digital:
x) Facebook Messenger
x) Instagram chat
x) E-mail
x) Formulario di kontakto riba nos website
Nos ta bai tin Pronto!
Nos ta hopi pèrta ku tempu pa manda e prome findishi online I nos no a logra pa tradusi na tempu. Pero Franks Auctions lo presentá mas I miho informashon na ingles pronto!


text:
Engañoso
“Kon kreibel gezaghèber ta?” ta e pregunta ku a plantia riba e wèpsait di Bonaire.nu den un kontribushon di opinion tokante toma di desishon den Kolegio Ehekutivo relashoná ku Sunset Beach Resort.
Komo ku e artíkulo, meskos ku notisianan anterior di e medio akí i otro medio, ta basá riba informashon inkorekto i uso sugestivo di palabra, mi ta sinti mi yamá pa aklará un ke otro.
Na promé lugá tokante e prosedura di votashon. E outor ta skirbi ku ami “a vota aktivamente den e promé tanda”. Esaki ta klòp, t’asina ku segun lei (WOLBES) i e reglamento di òrdu, gezaghèber ta obligá pa partisipá na votashon. Hasta no ta pèrmití mi pa vota blanku. E outor ta bisa ku “ta menasá ku den kaso ku votashon tabla hasta mi ta laga mi voto di presidente di ta desisivo.” Esei tambe ta klòp. E regla akí ta poné den mesun lei.
Ta akusá mi ku regularmente mi ta ekspresá mi preokupashonnan tokante e impakto ku kresementu deskontrolá tin riba nos komunidat, kalidat di bida di Kralendijk, infrastruktura, koheshon sosial, kultura i naturalesa. E outor ta yama esei un “lamento”. Ami mes ta mira esei komo un gritu di kurason na polítika lokal i stakeholdernan pa protehá komunidat kontra desaroyo no deseá.
Ta bai aki pa mi opinion personal. Opviamente mi no por laga esei konta manera ta spera durante deliberashonnan den Kolegio Ehekutivo, segun e reglamentu di órden di Kolegio Ehekutivo, ku mi ta tuma un punto di bista den mi ròl komo gezaghèber. E ora ei mi preferensianan personal no ta importá: e ora ei simplemente mi tin ku respetá e prinsipionan básiko di bon gobernashon. Esei ta nifiká ku konseho di servisionan di gobièrnu mester guia mi: si eseinan a base di nan konosementu i investigashon adishonal ta konstatá ku no tin opheshon kontra un petishon òf solisitut, e ora ei por desviá di esei únikamente si otro opheshon ku ta pisa hopi ta konosí. Esaki ta importante, pasobra gobièrnu mester ta pronostikabel: siudadanonan, empresarionan i invershonistanan mester por konfia ku toma di desishon no ta motivá pa arbitrariedat.
Den e artíkulo ta menshoná e asuntu di Chogogo. Esei ta un bon ehèmpel den kua gezaghèber por hasi uso di e poder ku el a haña pa evitá “lo pió”, asumiendo e ròl di intermediadó. E konsiderashon den e dosié akí tabatin di ber ku proporshonalidat. Ta asina ku tabata trata di un situashon ku mester a tolerá solamente durante un periodo kòrtiku, asina ku esaki lo no kondusí na daño na diferente banda.
E outor ta referí ademas na e kestion di integridat relashoná ku Bonaire Holding Maatschappij i ta bisa ku mi a stroba ku lo a hasi investigashon independiente. Por kontrolá ku e akusashon akí a base di echo ta inkorekto. Hasta a tuma lugá 2 investigashon di parti di organisashonnan independiente ku tin hopi eksperensia riba tereno di investigashon di integridat na gobièrnu. Ami tabata esun ku a duna e enkargo i a publiká e resultadonan mas importante. E investigashonnan kompleto tabata konfidensialmente na Konseho Insular. Despues di esei tabata na Konseho Insular komo representashon di pueblo elegí pa disidí kua konsekuensia lo duna na esei.
Tambe pa e kestion relashoná ku rotònde ta konta ku a buska un ofisina di investigashon eksterno independiente pa esaki, manera a disidí bou di mi presidensia den e grupo piloto Infrastruktura.
Den su último ehèmpel, e outor ta sugerí ku mi ta duna preferensia na interesnan privá riba interes general, pasobra komo miembro di Kolegio Ehekutivo mi a presensiá presentashon di un proyekto di kua e desaroyadó a kontratá mi partner. Durante e tipo di enkuentronan akí, di kua anualmente tin desénas, nunka no ta tuma desishon. Ta tuma desishon den reunion di Kolegio Ehekutivo, den ousensia di interesadonan, manera den e kestion akí tambe. Den kaso ku proseduranan ta eksigí esei, finalmente Konseho Insular tin e último palabra.
E echo ku rònt di e kestion akí, di parti di vários medio di komunikashon ta publiká asina tantu informashon inkorekto ku por kontrolá, sin nada di chekeo di eseinan, mi ta haña hopi serio. Medionan di komunikashon tin e tarea responsabel pa vigilá e estado di derecho demokrátiko, no pa mina esaki. Den e kaso akí, inhustamente ta deskreditá e instituto di gezaghèber i ta hasi daño innesesario na e kreensia den demokrasia. Mi ta spera ku medionan di komunikashon ta tuma e palabranan akí na kuenta i den futuro ta asumí nan responsabilidat periodístiko na serio ora nan ta publiká e tipo di akusashonnan akí.


text:
ORANJESTAD - Director di DOW, Marlon Croes a duna un relato di e trabounan cu a presenta pa DOW a consecuencia di e pasada di e tormenta.
Prome Minister Ta Contra-Aresta Nan 4 Punto Di Mal Contento
ORANJESTAD - Prome Minister Evelyn Wever-Croes, diahuebs a ricibi un carta di e sindicato di enseñansa, SIMAR relaciona cu cuatro punto di mal contento den e sector di enseñansa.
Minister Arends den reunion cu Coral Reef Alliance
ORAJESTAD - Minister di naturalesa, Sr. Ursell Arends hunto cu Interim Marine Park Manager di Aruba National Park Foundation, Sra. Sietske van der Wal, a reuni cu representante di Coral Reef Alliance.
Con bo iniciativa ta contribui pa logra e 17 metanan pa un desaroyo sostenibel
WILLEMSTAD - Den september 2015, tur miembro di Nacionnan Uni (UN) unanimamente a adopta e programa internacional mas integral y ambicioso pa por crea un mundo mas sostenibel pa tur, creando 17 meta specific, Metanan Mundial pa Desaroyo Sostenibel (SDGs), pa logra un miho mundo cu nos tin awo pa 2030.
Minister a reuni cu miembro nan di PAHO tocante proyecto di salud
ORANJESTAD – Diabierna mainta Minister di Turismo y Salud Publico Sr. Dangui Oduber a tene un reunion cu miembronan di Pan American Health Organization.
Minister Arends den intercambio cu delegacion di Corsou durante Ocean Conference 2022
ORANJESTAD - Durante e bishita di Minister di Naturalesa, Sr. Ursell Arends na e Ocean Conference 2022 a topa cu e delegacion di Corsou, representa pa Minister di Salubridad Publico, Medio Ambiente y Naturalesa, sra. Dorothy Pietersz-Janga y Minister Plenipotenciario, sr Carlson Manuel.
Denzel Dumfries: Si Bo Kere Den Bo Mes Y Bo Sa Kico Bo Kier Tur Cos Ta Posibel
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, E hoben deportista profesional Denzel Dumfries a hiba palabra na tur muchanan presente y desea nan exito durante e weganan escolar.


text:
(TheDailyHerald) – Gobierno di Sint Maarten no tin un plan sostenible riba con pa duna cuido pa HIV den futuro, segun fundador y presidente di St. Maarten AIDS Foundation, Dr. Gerard van Osch, a bisa parlamento durante fin di siman.
Dr. Van Osch a duna un presentacion riba salubridad publico y implicacionnan financiero relaciona cu HIV/AIDS na Sint Maarten. “Nos mester evalua con gobierno no ta involucra den cuido y tratamento pa HIV na Sint Maarten”, Van Osch a bisa. El a agrega cu Sint Maarten tabata un di e prome paisnan den Caribe pa cuminsa cu tratamento pa HIV na 1992, pero awo ta e ultimo pais den Caribe unda su gobierno no tin un plan substancial con pa procede cu cuido y tratamento di HIV den futuro.
El a splica cu ofrece cuido y tratamento na personanan bibando cu HIV no ta un problema etico mas, sino un problema di salubridad publico. “Si bo no ta trata tur hende bibando cu HIV den bo comunidad, no solamente ta permiti pa morbilidad/malesa aumenta, sino tambe bo ta continua permitiendo e transmision di HIV den bo comunidad”, el a bisa.
E dokter a bisa parlamento cu na 2001, e gobierno e tempo aya a aproba un plan strategico di HIV/AIDS pa Sint Maarten. E management team pa programa di HIV, lidera pa Suzette Moses, a traha di 2022 te 2014.
Na 2014 a desaroya otro plan strategico, pero nunca a implementa esaki. Van Osch a bisa cu e plan strategico ey tabata contene e prome iniciativa pa gobierno bira mas involucra cu cuido y tratamento.
Tambe a desaroya un politica pa Sint Maarten na 2013, canalisa door di e Organisacion Panamericano di Salud (PAHO). El a bisa cu e plan aki tabata pa desaroya un standard di cuido di HIV/AIDS pa Sint Maarten. Van Osch a nota cu e documento aki por no ta actualisa, pero ainda por us’e como un base pa mira con e pais por bay dilanti.
E dokter a bisa cu St. Maarten AIDS Foundation a tene un reunion cu Servicio di Prevencion Colectivo (CPS) recientemente, durante cual e fundacion a menciona e politica prepara na 2013 na CPS y a logra duna e departamento un copia di e documento. “Desafortunadamente nos [red: e fundacion] ta pensa cu gobierno no a traha un plan con pa haci cuido y tratamento pa HIV sostenible na Sint Maarten”, Van Osch a bisa. “Gobierno ta bay tin cu dicidi si ta bay ofrece tratamento pa HIV pa tur persona, incluyendo esnan cu no tin seguro.”
El a bisa cu e ta bin ta duna tratamento na personanan sin seguro, kende ta biba cu HIV, desde 1990. Tin un presupuesto cu e fundacion ta aparta pa duna tratamento na 20 persona no-asegurado. Esaki ta conta pa alrededor di NAf. 100mil pa aña. Basa riba su calculacionnan, e costo durante bida pa un persona cu ta ricibi tratamento pa HIV, bibando un bida di duracion normal, lo suma hasta NAf. 464mil, cu e prijs actual di medicina/tratamento.
Van Osch a informa parlamento cu e ta bay ta bandonando e isla na october. El a bisa cu no ta un sorpresa pa gobierno cu e ta bandonando e isla. “Ta tempo critico pa nos bin cu un forma di solucion pa haci cuido y tratamento pa hendenan bibando cu HIV – tur hende, no solamente e aseguradonan – sostenible pa futuro”, el a bisa e parlamentarionan. “Tratamento pa tur ta un rekisito, e ta 100 porciento un asunto di salubridad publico, y ta ora pa nos mira e situacion aki y no djis mira riba Dr. Van Osch of AIDS Foundation pa resolve e problema aki”, Van Osch a conclui.


text:
Police
Home Police
E conocido Musico Anthony Gario a pone fin na su bida
Shaba: Diadomingo algo prome cu 12 'or di merdia, presencia di ambulance a wordo pidi cu hopi urgencia na Warda di Shaba. Un agente policial...
Van y Scooter di coriente envolvi den accidente na Santa Helena
Santa Helenastraat - Diasabra mainta algo pasa di 10'or polis y ambulance a sali pa altura di Xavier University, unda un auto a dal...
Homber deteni sospecha di a abusa sexualmente di su mesun yui
Enconexion cu un investigacion andando awe mainta Jeugd en Zeden Politie (JZP) a detene e homber di inicialnan: W.A.G.M.G. naci na Aruba di 52 aña. Un...
Homber Colombiano deteni na aeropuerto sospecha di a viola un menor
Oranjestad Ayera atardi personal di Grenspolitie Luchthaven a detene e homber di inicialnan: E.S.O. naci na Colombia di 42 aña di edad sospecha di a viola...
Tres hoben sospecha di ladronicia ariba turista deteni
Kamay/ Arashi - Diahuebs den careda di 2'or di merdia, un taxista atento a mira con tres hoben a horta un tas di turista...
Ambulance a bay Bushiribana por nada
Bushiribana - Diahuebs mainta ambulance a bay cu urgencia e Natural Pool pariba di e ruina na Bushiribana. Tawata den careda di 11:45 cu ambulance...
Polis di Oranjestad cu diferente control policial ...
MACUARIMA, ARUBA: Diasabra atardi polis di Oranjestad conhuntamente cu departamento di SBV (permiso), Flex-Team y Polis motorisa a haci un control den trafico cu...
Agente policial di Motor Unit herida den accidente di trafico
Tanki Leendert - Dialuna atardi pas mas o menos 5:30 un agente di Motor Unit di Polis a haye envolvi den un accidente di...
Wardacosta ta encontra droga y arma riba boto local
Awe den careda di mainta e tripulantenan di Metal Shark a haci un control riba e boto ‘Kayleen’’ cu matricula A-2122. Abordo a...
Presencia di polis a wordo pidi pa pasaheronan rabia cu a wordo nenga di...
Airport Reina Beatrix: Diadomingo algo despues di 7 or, presencia di polis a wordo pidi na Airport pa motibo cu algun pasahero di e...


text:
Kralendijk - Nos tin un brote grandi di Covid-19 na Boneiru i e variante ingles a kousa esaki. E dos promé brotenan na sèptèmber 2020 i yanüari 2021 tabata chikitu, kompará ku loke ta pasando aworakí. E brote a kuminsá fin di febrüari i for di e momento ei, hopi hende ta pegando ku e vírùs na Boneiru. Aworakí e vírùs ta plamá tur kaminda den nos komunidat. Hendenan ta pega ku e vírùs na trabou, na kas i den nan grupo di amigunan.
Na man robes nos ta mira un punto kulminante na sèptèmber 2020, despues nos ta mira un punto kulminante mas grandi na yanüari 2021. I na final nos ta mira e brote grandi di mart 2021. Na man drechi riba e gráfiko nos ta mira un bahada leve. E siman aki tabatin ménos kaso positivo.
Esei ta spesialmente pasó ménos hende a laga tèst nan mes. Nos ta spera ku, ounke mas hende bai laga tèst nan mes, e liña aki lo sigui baha. E ora ei so nos por ta sigur ku nos ta bayendo den e bon direkshon. Nos no a yega ainda!
Na kuminsamentu di mart ora ku e brote a kuminsá, nos a mira ku prinsipalmente hóben adulto a pega ku e vírùs: hendenan entre 20 i 40 aña. Den kurso di e brote nos ta mira ku e vírùs ta plamando den famianan i na trabou. Ademas nos ta mira ku hóben i muchanan ta pega ku e vírùs, pero spesialmente hendenan entre 40 i 60 aña. E kantidat di nos hende grandinan ku ta pega ku e vírùs ta mas abou, pero pa nan e konsekuensianan ta muchu mas grandi. Un par di siman despues ku e brote a kuminsá, nos ta mira ku e kantidat di hende ku mester bai hòspital ta subi. Esei a pasa akinan tambe. E kantidat di hende ku mester bai hospital ta haltu i tur dia e ta subi mas. Un kantidat limitá di pashènt por keda den hospital, i e hòspitalnan na Aruba i Kòrsou ta yen ku nan propio pashèntnan. Pa e motibu ei aworakí nos ta manda pashèntnan Colombia pa nan haña e kuido nesesario ayanan. Ta di lamentá ku luna pasá shete hende a muri debí na Covid 19. Famia di e defuntunan ta den nos pensamentu.
Nos tin dos manera pa nos sali for di e situashon alarmante akí. E promé ta: tene bo mes na e reglanan básiko: tene distansia, keda kas, keda leu for di gruponan, laba man, laga tèst bo mes ora ku bo tin keho. Mira tur hende ku bo topa komo un hende ku posiblemente tin e vírùs i tene distansia. Esei ta e promé regla.
E di dos regla ta: ban bakuná mas lihé ku ta posibel. E ta hopi importante pa nos laga bakuná tur hende mas lihé ku ta posibel, spesialmente nos hende grandinan. Si bo tin mas ku 60 aña i bo no a mèldu bo mes ainda, hasi esei mesora. E bakuna no ta protehá bo kompletamente kontra Covid, pero si bo pega ku e vírùs, bo no lo bira malu òf hopi malu. Si bo tin ménos ku 60 aña: mèldu bo mes pa e bakuna i bin ku bo mama, bo tata, bo welanan i bo tanta i tionan. Nos por sali for di e situashon alarmante aki únikamente si nos bakuná. Pues partisipá i mèldu bo mes: ban bakuná!


text: BREDA, Hulanda – Elson Hooi ta hinka gol i yuda NAC Breda keda den Eredivisie. NAC Breda a hunga kontra Roda JC ku tambe tabata buska pa keda den Eredivisie. NAC a gana ku skor di 5-3 kontra Roda JC. Na di 13 minüt di e partido ya NAC a kuminsá nan goleada ku gol di Frank Demouge. No muchu despues NAC a pèrdè nan bentaha di 1-0 i a kai den desbentaha ku skor di 1-3. E ekipo a bringa bek i empatá e partido na tres. Den e ultimo 15 minüt nan di e partido Elson Hooi a haña e net i a hiba NAC ariba bek ku skor di 4-3. NAC no a konformá nan mes ku e skor aki i añadí nan di sinku gol pa asina garantisá e viktoria di 5-3 kontra Roda JC.


text:
SANTO DOMINGO- E kompania di aviashon di Republika Dominikano, Arajet, a logra su permit papor kuminsá opera buelonan komersial.
“Nos ta hopi orguoso di e logro aki. For di awe, Jet air a wòrdu rekonosé dor diInstituto Dominicanode Aviación Civil (IDAC) i nos a yega un stap mas serka di kuminsá ku nos buelonan”, asina ekompania a komuniká den transkurso di djaluna.
E kompania ta hopi ambisioso i a pidi hopi avion di e tipo Boeng 737 Max pa kuminsa konektá ediferente rutanan den entre otro karibe, Sur Amerika i Nort Amerika.
Kompetensia
E kompania tin inteshon di kuminsá tambe ku buelonan pa entre otro Kòrsou i Aruba. Ku esaki lostart un kompetensia fuerte, ya ku e ruta entre Kòrsou i Santo Domingo ya tawòrdu sirbí entre otrodor di JetAir Caribbean, Sky Airlines i Air Century. Arajet tin e konfiansa ku dor di nan magnitut imodele di kostonan abou, nan lo logra krese pa bira un aerolínia hopi grandi den e region karibens.


text:
Principionan di bon gobernacion
Manera ta conoci Parlamento recien a aproba dos mocion den cual a dicidi pa e futuro Minister di Salubridad publico lo mester busca aprobacion di Parlamento pa gastonan adicional pa e proyecto di hospital, y alaves ora esaki ta e caso presenta un cuadro financiero relaciona cu gastonan adicional acompaña tambe cu conseho di Departamento di Finansas.
E motibo pakico a dicidi esaki ta pa establece principionan di integridad, transparencia y bon gobernacion. Pa democracia por funciona manera debe ser mester tin “checks and balances” cu ta funciona pa garantisa procesonan transparente.
Esaki ta e rumbo cu e Parlamento nobo aki lo encamina y den cuadro di esaki, como e organo di mas halto di nos pais, lo controla e gobierno nobo, na un forma independiente y imparcial.
Si tene na cuenta cu, segun e programa di gobernacion, lo bay traha riba leynan adicional pa elimina procesonan dudoso den gobernacion, Parlamento ta urgi cada minister pa tene esaki na cuenta caba ora di otorga proyectonan, prome cu e leynan aki keda cla.
Parlamento, atrabes di e mocion cu a wordo aproba, a manda un señal pa loke ta trata e caminda cu e lo bay encamina pa loke ta trata controla e gobierno cu ta bay asumi responsabilidad aki corto tempo. Mescos a exigi transparencia den e proyecto di hospital, lo exigi esaki tambe pa proyectonan den tur ministerio den futuro.
Transparencia den otorgamento di proyectonan
Si, por ehempel, elabora riba e area di husticia tin diferente proyecto nan cu lo mester bay wordo ehecuta. Nos Instituto Corecional Nacional mester haña un sistema di ICT pa asina nan por traha manera debe ser y alabes pa e instituto ta “compliant” cu reglanan internacional. Pero tambe mester bin un centro di detencion pa hobennan, pa asina por brinda miho guia y por eleva e chens cu nan ta integra exitosamente bek den comunidad.
Technologia lo mester wordo introduci pa asina eleva e producto cu ta wordo brinda actualmente den nos Instituto Nacional Corecional y door di nos Cuerpo Policial, pero esaki tambe ta necesario pa e siguridad di esnan cu ta labora den e organisacionnan aki. Siguridad na nos fronteranan lo nifica inverti den proyectonan manera un helicopter di polis, drones, radarnan y vehiculonan ekipa cu technologia moderno.
Y e fundeshi pa eleva e calidad di servicio y conocimento ta nos academia di husticia. Aki invercionnan mester wordo haci pa transforma nos “skol di polis” den un academia di husticia, adapta e structura existente di e organisacion pa asina por atrae e profecionalnan necesario y expande e cuponan di trabou, pa asina por brinda enseñansa di calidad halto na tur esnan cu ta labora den husticia y na nos partnernan den exterior.
Y ta pa e motibo aki e mocion cu a wordo pasa recien ta importante, pasobra e ta delinea e rumbo cu e parlamento aki lo encamina pa locual ta principionan di bon gobernacion y transparencia pa entre otro e proyectonan menciona.


text: Diamars den oranan di madruga camara di siguridad a capta con ladronnan a haci nan mihor intento pa drenta horta den MyComputer. E malhechornan a uza un plachi playwood pone esaki riba e trapi cu tin dilanti negoshi situa den Pedro Gallegostraat. Nan plan tabata pa subi un auto riba e palo pa asina kibra e rollluiken cu tin ta proteha e negoshi su portanan di glas. E plan a mustra di ta bayendo bon te ora cu e palo a kibra ora a subi e auto riba dje. E ladronnan a reverse e auto pero parce e oilpan di e motor a kibra y a dicidi di laga cos para y baha na awa. E auto cu a uza den e intento di ladronicia aki tabata horta for di un adres na Primavera.


text:
Proximamente Hulanda lo trata e Rijkswet COHO y RAft y RAIZ a manda nan pregunta- y remarcanan riba e ley aki.
Misha Raymond, lider di fraccion di RAIZ den parlamento, a cuminsa na bisa cu nan ta hopi preocupa cu e deficit democratico pa loke ta trata Rijkswetten. Esey nan a vocifera den e verslag cu nan a manda. Awo lo mester warda riba kico Hulanda ta bay haci.
Ora cu trata e ley aki na Hulanda, Parlamento lo manda un delegacion Hulanda, y Raymond ta contento cu toch tur fraccion a manda nan remarcanan. Aruba ta representa por completo pa loke ta e preocupacionnan cu a bay afo.
Pa un relato mas extenso, lesa TREMPAN.


text:
Nos invitado den e programa aki ta un persona hopi konosi kual ta Macario Prudensia. Nos a bishité na Betesda, e kas di hende grandi na Korsow kaminda ela keda interna. Nos ta kombersa kune tokante su bida i tambe su karera artistiko.
Produkshon: Fundashon Históriko Kultural Boneriano
Durashon: 51 minüt
Fuhikubo ta presentá: Macario Prudensia
Nos invitado den e programa aki ta un persona hopi konosi kual ta Macario Prudensia. Nos a bishité na Betesda, e kas di hende grandi na Korsow kaminda ela keda interna. Nos ta kombersa kune tokante su bida i tambe su karera artistiko.


text:
Despues di un temporada di vakantie, Pop Up-Clean Up ta organisa un limpiesa di mondi na Santa Cruz. E biaha aki ta toca turno na e mondi den vecindario di Shete. Diadomingo awo dia 11 di September di 8:00 am pa 11:00 am nos ta spera comunidad di Aruba pa duna un man na e habitantenan di Santa Cruz pa trece bunitesa bek na nos mondinan.
Durante combersacion cu e habitantenan di e vecindario di San Fuego y Shete ta ripara cu nan ta un comunidad cera. Tur bisiña eybanda ta haci lo necesario pa mantene e naturalesa limpi. Pero jammer genoeg nan ta constata cu e tours y hendenan cu ta bay off road ta pasa y tira nan sushi den e mondinan eybanda y tambe den parke. Tambe por mira cu tin cierto habitantenan cu tin hopi rommel rond nan cas y di eynan sushi ta keda para y forma un mahos bista pa e habitantenan y e turistanan cu ta pasa eybanda. E mondinan no por haci nan mes limpi, pesey Pop Up Clean Up ta pidi ayudo y asina mustra un bon ehempel pa nos comunidad.
Pop up Clean up ta conta cu ayudo di AHATA, Fundacion Aruba Limpi, Aqua 48, Wings Global Media, JetYoga y Ecotech. Y sin laga afo nos boluntarionan cu ta bin riba nan diadomingo mainta y duna un man. Ta consehabel pa bin cu handschoen (aunke tin pa fia), boter di awa, sapato cera y proteccion contra solo. Tur esnan cu ta participa ta haya un LES GRATIS di YOGA. Nos ta warda tur cu tin amor y ta wak e importancia di mantene nos naturalesa pa bin diadomingo awo pa 8or na Shete pa hunto nos combati e sushi y cambia e mentalidad! Pa mas info bishita nos facebook pagina Pop Up – Clean Up.


text:
ORANJESTAD, Aruba –24 di januari 2022 – Pa Aruba Bank e empleado ta central ora di priminti e clientenan “Un Experencia Superior”. Cu esaki den mente Aruba Bank ta nomina un empleado ehemplar tur luna.
E empleado cu ta escohi ta esun cu durante di e luna a haci su maximo esfuerzo pa brinda momentonan superior na tur esnan cu bishita Aruba Bank of haci uzo di un manera of otro di un servicio di banco.
Soraya Tromp a ser seleciona durante di luna di december pa habilidad di traha den ekipo y busca un solucion rapido pa brinda un experencia superior na cliente.
Nos Senior Officer na Aruba Bank, Soraya, ta practica ciclismo den su tempo liber disfrutando di e bunita paisahenan na Aruba.
Aruba Bank ta felicita y gradici tur e miembronan di e famia di Aruba Bank cu a wordo nomina pa yuda brinda tur cliente “Un Experiencia Superior”. Pabien Soraya!


text:
Hopi investigado ta kere cu webo ta fundamental pa un bida largo y saludabel. Un di e hende muhenan mas bieu di mundo, Emma Morano, cu a biba te cu 117 aña, a yega di bisa cu su secreto pa biba largo y un bida saludabel ta door di come webo. El a come dos webo pa dia durante e ultimo 90 añanan di su bida. E dieta aki a yud’e logra biba te na un edad asina remarcabel.
Tin mas prueba cu webo por ta un factor pa un bida largo. Hopi nutricionista ta sugeri cu comiendo webo ta proporciona hopi beneficio pa e salud. E dokternan tambe ta conseha pa agrega webo na e dieta di e pashentnan cu tin cierto enfermedad. E hendenan cu a come mas webo despues cu nan dokter a recomenda nan, a mustra un progreso den nan salud y a biba mas aña. Den e articulo aki ta papia tocante e beneficionan cu webo tin hunto cu e cantidad adecuado cu un persona por come den un dia.
Ki ta pasa e curpa ora un hende come webo tur dia?
E webonan curu ta proporciona hopi vitamina, nutriente y antioxidante. Come webo tur dia ta proporciona e nutrientenan aki; e mayoria di nan ta beneficioso. Webo ta contene antioxidante manera zeaxanthin y lutein, cu ta proteha e wowonan y ta preveni enfermedad relaciona cu e bista.
Si ta come webo tur dia, bo ta yuda e curason. E webonan ta yen di HDL y LDL. E colesterol bon ta yuda proteha bo curason di e colesterol malo. Sinembargo door cu e webonan ta contene tambe e colesterol malo, mester limita e consumo di webo. E webonan tambe tin ‘fatty acids’, Omega-3 cu ta elimina e colesterol malo di e curpa.
Come webo ta yuda tambe cu e celebro ta funciona miho. E webonan ta rico na ‘choline’ cu ta yuda e celebro funciona miho. Tambe e ta nutritivo; mester come al menos un webo pa dia pa obtene un excelente fuente di ‘choline’.
E webonan ta yuda fortalece e sistema inmunologico ya cu nan ta rico den vitamina A y vitamina B-12. Webo ta contene tambe otro nutriente y antioxidante, cu ta mehora e sistema inmunologico den e curpa. Comiendo webo ta duna bo mas energia. Mester come mas webo, ya cu nan ta yen di nutriente cu ta laga bo sinti yen y cu energia.
Tin dokternan cu ta conseha tambe na nan pashentnan pa come mas webo pa preveni cierto condicion di salud. Por purba haci diferente plato cu webo y agrega nan den bo dieta. Sinembargo mester limita webo den bo dieta ya cu come den exceso por aumenta e riesgo pa desaroya afeccion medico nobo.


text:
Minister Rocco Tjon: REUNION EXITOSO ENTRE MINISTERIONAN DI HUSTICIA DI HULANDA, CURAÇAO, SINT MAARTEN Y ARUBA DEN CUADRO DI COLABORACION; “JUSTITIEEL VIERPARTIJEN OVERLEG”
Minister Rocco Tjon:
REUNION EXITOSO ENTRE MINISTERIONAN DI HUSTICIA DI HULANDA, CURAÇAO, SINT MAARTEN Y ARUBA DEN CUADRO DI COLABORACION; “JUSTITIEEL VIERPARTIJEN OVERLEG”
ORANJESTAD – Recientemente, a tuma luga e reunion bi-anual entre Ministernionan di Husticia di e cuater paisnan cu ta forma parti di e “Justitieel Vierpartijen Overleg” (JVO). E meta di e reunionnan aki ta pa traha hunto, pa asina comparti informacion y experticio pa combati criminalidad. E cuater paisnan presente na e reunion virtual aki tawata Minister di Husticia y Siguridad di Hulanda; Sra. Dilan Yeşilgöz-Zegerius, Minister President como tambe Minister di Husticia di Curaçao; Sr. Gilmar Pisas, Minister di Husticia di Sint Maarten Sra. Anna Richardson, y Minister di Husticia y Asuntonan Social di Aruba; Sr. Rocco Tjon.
Durante e reunion aki, Minister Tjon a enfatisa riba e importancia di traha hunto, pa asina combati criminalidad organisa. A base di esaki, a logra haci palabracionnan concreto pa duna mas contenido na acuerdonan cu lo mester wordo realisa cu e paisnan caminda criminalnan ta busca pa sconde. E paisnan lo traha hunto riba acuerdonan di extradicion y na mes momento lo brinda ayudo den e parti administrativo huridico. Ademas di esaki, a logra haci palabracionnan riba e colaboracion entre e paisnan, pa loke ta trata e departamentonan di “kustwacht”, pa asina duna e permiso necesario pa por opera den awanan teritorial di cada pais. Esakinan ta di suma importancia, sigur pa e parti di traficacion di droga y hende.
Otro temanan cu a bin padilanti, ta e parti di prevencion di criminalidad entre hobennan. Pa trata e tema aki, ta pone atencion riba e persona cu ta comete e acto criminal, pero tambe riba e victima. Casonan asina, por wordo trata pa medio di intervencionnan preventivo di conducta, manera e programa; “Alleen jij bepaalt wie je bent” y e programa “Leerorkest”. Pues, durante e reunion a dialoga riba e iniciativa nobonan aki como tambe e resultado di e programanan aki.
Pa loke ta trata nos instituto coreccional, a logra haci palabracionnan cu e directiva di KIA, caminda lo bay haci intercambionan di personal cu otro institutonan correcional di e paisnan cu ta forma parti di e JVO. Di e manera aki, ta percura pa intercambia informacion y experticio cu otro. Banda di esaki, a palabra tambe pa traha mas di cerca cu otro den cuadro di e desaroyo di cuido forensico pa hoben y adultonan, den e parti Caribense di Reino Hulandes, di cual Hulanda a indica di kier aporta na dje. Minister Tjon a pone enfasis riba e importancia pa traha riba solucionnan pa personanan cu ta den necesidad di “TBS- of PIJ-behandeling”.
Segun e Mandatario, intercambionan di informacion di investigacion di criminalidad transnacional, ta di balor agrega, mirando cu e ta duna un miho bista riba e relacion entre Hulanda y demas paisnan den Caribe, pa loke ta trata criminalidad. Hulanda a aloca 2.5 miyon euro pa por facilita y mehora e intercambio di informacion entre e paisnan di JVO. E fondonan aki ta pa fortifica e diferente puntonan caminda ta ricibi e informacion, pa ICT como tambe pa brinda cursonan na personal pa cu e sistemanan di informacion.
Adicionalmente, a haci palabracionnan entre e Ministernan di Husticia pa cuminsa cu un programa piloto, pa loke ta biahamento entre e paisnan Caribense den Reino Hulandes, usando solamente e “identiteitsbewijs”. Mester bisa cu esaki lo ta posibel, solamente pa esnan cu tin nacionalidad Hulandes y cu ta residencia den un di paisnan Caribense den Reino Hulandes.
Por ultimo, a dialoga riba e colaboracion intensivo entre e cinco Cuerpo Policialnan den Reino. Puntonan clave cu a wordo treci padilanti ta ensera: integridad, coordinacion di informacion, maneho y “opleiding”. Ademas di esaki, a trata tambe e parti di opleiding pa e dirigentenan dentro di e diferente Cuerpo Policial. Un reunion sumamente positivo, segun e Mandatario, caminda a logra concretisa varios puntonan importante cu lo percura pa trece cambionan berdadero. E siguiente reunion lo tuma luga na Boneiro, bou di liderazgo di e Ministerio Hulandes.


text:
Posibilidat di repatriashon pa Venezolanonan riba 1 di desèmber 2020.
Posibilidat di repatriashon pa Venezolanonan riba 1 di desèmber 2020.
Geplaatst op 16 November 2020 dor di Ministerio Hustisia
Di akuerdo ku señalnan ku Minister di Hustisia a risibí, tin vários Venezolano na e momentunan aki ku debí na diferente faktor ta deseá di regresá nan pais. Aparte di esaki, tin personanan prosedente di Venezuela ku na e momentu aki ta detené en espera di regreso pa nan pais despues di a trata di drenta Kòrsou di forma ilegal.
Aktualmente, ainda no tin vuelo komersial entre Kòrsou i Venezuela ku por fasilitá Venezolanonan ku ke regresá nan pais, entre otro ku bista riba dianan di fiesta.
En bista di esaki, Minister di Hustisia den kombersashon ku Kònsùl di Venezuela, a logra yega na e posibilidat di un vuelo pa dia 1 di desèmber próksimo. Alabes Ministerio di Hustisia ke sondia si tin mas Venezolano ku ta interesá pa regresá nan pais.
Pa e motibu aki, tur interesado Venezolano por registrá, kuminsando dia 16 di novèmber 2020 pa 18:00’or na e siguiente link: https://bit.ly/VUELODEREPATRIACIÓN te ku mas tardá dia 22 di novèmber 12’or di anochi. Ticket mester ta pagá pa mas tardá 23 di novèmber 2020.
E personanan ku registrá lo risibí tur informashon di e vuelo konserní. Pa e vuelo aki lo tin un kantidat di 120 lugá disponibel. Si tin mas persona ku registrá i nan no logra alkansá e vuelo di dia 1 di desèmber 2020, a base di interes lo por traha riba un vuelo mas.
Ta bon pa remarká, ku personanan Venezolano ku pa un òf otro motibu no tin un estadia legal na e momentu aki, i no a risibí anteriormente un desishon di ekspulshon, lo no risibí un desishon ministerial di ekspulshon (verwijderingsbeschikking). Konsekuentemente nan lo no wòrdu prohibí pa regresá dentro di 3 aña.
Si tin residentenan di Kòrsou ainda ku ta pegá na Venezuela, nan tambe lo por hasi uso di e vuelo aki. Den kuadro di desaroyonan pa ku Covid-19 nan lo mester aserká reisverificatie team pa risibí pèrmit di entrada. Nan por registrá tambe na e link menshoná pa mas tardá 22 di novèmber 2020 , 12 or di anochi i menshoná esaki na e parti di opservashon.


text:
Aruba
Durante tres dia: Colegio EPI Hospitalidad & Turismo cu seminario riba entrepeneurship
Durante tres dia Colegio EPI Hospitalidad & Turismo a organisa un charla di hoben pa hoben relaciona cu entrepeneurship y kico tur esaki ta encera.
Ruben Manes, docente na EPI Horeca y Coordinator Leadership Program cu ta tumando actualmente na Colegio EPI, a cuminsa na bisa cu mundo di turismo ta cambiando. Pero tambe e mercado di esunnan cu ta bin Aruba ta cambiando.
Esey ta trece oportunidadnan nobo pa e studiantenan cu ta gradua Colegio EPI sector Horeca, pa no solamente drenta den e mercado di hotel y restaurant. Pero tin otro oportunidad nobo cu ta bin, cu antes no tabata t’ey.
Pa Keana Statia, studiante di EPI Hospitality Tourism, e charla tabata un experiencia inolvidabel pa haya mas informacion di kico mester sa si bo kier habri bo mesun negoshi.
Pa un relato mas amplio, lesa edicion di TREMPAN.


text:
Nos ta anuncia fayecimento di
Ronald Evereth Marugg
Mihor conoci como Ronnie
*16-06-1932 - †12-06-2022
Viudo di
†Johanna van Engelen
†Gloria Croes
Na nomber di su:
Yiu:
Roque y Elvira
Nietanan:
Natalie y Christian
Michelle y Michiel
Rumannan:
†Ivonne
† Mabel y †Ernesto
†Helen† y †Roque
†Gwelda
Marlene y †Daniel
Greta y Bernard
Na nomber di demas famia Marugg, Heinemann, Van Engelen, Croes, Baptist,
Rosenstand, Solagnier, Laclé, Bulos, Stamm, Den Dunnen, Stinissen, Wever y Arendsz.
Un danki especial na Magda y Anthony de Haseth pa e amor y sosten brinda na Ronnie.
Oportunidad pa condolencia ta na Aurora Funeral Home diamars 21 juni di 1 pa 4 P.M.
Sigui pa acto di cremacion den seno familiar.
Enbes di manda flor y krans lo aprecia un donacion na
Koningin Wilhelmina Fonds Aruba, pa cual lo tin un box disponibel.
Nos ta lamenta cu despues di acto di despedida nos no por ricibi bishita di condolencia na cas.
E-mail adres pa condolencia ta This email address is being protected from spambots. You need JavaScript enabled to view it..


text:
E tata aventurero, e tata kreativo i e tata severo. Nan tur ta aparesé den e kolekshon di Biblioteka Públiko Boneiru. Awor biblioteka ta hasi algu pa tatanan tambe. Komo regalo pa Dia di Tata, riba djaluna 20 di yüli tatanan tin mag di bira miembro grátis di biblioteka.
Ku e akshon akí biblioteka ke stimulá nos tatanan pa bai lesa mas tantu. E kolekshon di biblioteka tin hopi buki ku nos tatanan por rekonosé nan mes aden. Lesamentu ta amplia konosementu i pa medio di lesamentu nos ta sera konosí tambe ku horizontenan nobo. Biblioteka tin un variedat amplio di tipo di buki: buki di informashon, novela basá riba fikshon i tambe novela ku no ta basá riba fikshon.
Biblioteka tin hopi buki pa mucha tambe ku e tatanan por lesa pa nan yunan tende. Ora bo ta lesa buki pa bo yunan tende, bo ta fortifiká e laso ku bo yunan i esaki por sòru ku e muchanan ta bai gusta lesa mas tantu. Papa por fungi komo ‘role model’: su yunan ta sigui su bon ehèmpel. Lesa pa bo mes i lesa pa otro tende ta plasentero i ta promové desaroyo di idioma, perspektiva riba mundu, desaroyo general i hopi mas.
Den kuadro di Dia di Tata tur nos tatanan di Boneiru ta bon biní na Biblioteka Públiko Boneiru entre 17:00 or i 18:00 or. Nos ta bai malkriá nan ku un miembresia grátis i un sorpresa chikitu. Pa stimula lesamentu digital e tatanan akí ta haña tambe nan datonan pa ‘log in’ pa e Biblioteka Online.
Miembresia te ku 18 aña ta grátis. Pa miembronan mas bieu ku 18 aña un miembresia ta kosta $ 6,- pa aña. Riba djaluna 20 di yüni tatanan por bira miembro grátis di biblioteka. Biblioteka ta keda na Kaya Gramèl s/n.


text:
Oumentá Kapasidat di Krea Fondo pa Konservashon di Biodiversidat na Hulanda Karibense
E último aña akí a presentá diferente reto pa Organisashonnan di Maneho di Áreanan Protehá na Hulanda Karibense. E parkenan akí no solamente mester a wanta preshon kresiente di kambio di klima i deterioro di kondishonnan pa medioambiente, pero tambe e retonan ekonómiko di e pandemia di COVID-19. E parkenan ku tabatin severamente skarsedat di fondo, kasimente no a sobrebibí e krísis di COVID. Dutch Caribbean Nature Alliance (DCNA) ta en buska di un miembro nobo di personal pa drenta servisio, a base di fondonan generoso di Vogelbescherming Nederland, kende por bai enfoká riba oumentá e kapasidat di krea fondo pa konservashon di biodiversidat na Hulanda Karibense. Protekshon di áreanan natural ta krusial pa e desaroyo ekonómiko duradero di e islanan pa rekuperá di e pandemia i pa resistí e impaktonan di kambio di klima.
E Organisashonnan di Maneho di Áreanan Protehá tin un papel importante den diseñá, implementá i manehá esfuersonan di konservashon di naturalesa. Pa motibu di COVID-19, tur Organisashon di Maneho di Áreanan Protehá na Hulanda Karibense a haña nan ku un bahada signifikante den nan entrada pa motibu ku e kontribushon di usuarionan a disparsé, pero tambe pa e echo ku no tabatin konsiderashon di parti di gobièrnunan lokal, nashonal i di reino pa duna fondo struktural pa ehekushon di nan trabou di sumo importansia. Resultado di esaki tabata e posibilidat real di e Organisashonnan di Maneho di Áreanan Protehá di baha man òf para nan aktividatnan.
Protekshon di e áreanan natural i e ekosistemanan i e habitatnan importante ku ta relashoná ku esakinan ta krusial pa e desaroyo duradero di e islanan, espesialmente ora konsiderá e impakto severo ku e pandemia tabatin riba komunidatnan ku ta den e riesgo di mas haltu di impakto di kambio di klima denter di e Reino Hulandes.
DCNA su ret di kontakto, ta suministrá sosten na e Organisashonnan di Maneho di Área Protehá riba tur seis isla di Hulanda Karibense: Aruba National Parks Foundation, STINAPA Bonaire, CARMABI Curaçao, STENAPA St. Eustatius, Saba Conservation Foundation i Sint Maarten Nature Foundation. Tin organisashon, inkluso DCNA mes, ku a logra duna fondo di emergensia pa medio di DCNA su Conservation Trust Fund na e parkenan pa sobrebibí e pandemia di COVID-19. Pero esaki ta solamente sufisiente pa duna sosten operashonal pa término kòrtiku. DCNA a krea tambe un Komité di Krea Fondo pa yuda sera buraku finansiero. Sinembargo, tin mester di un miembro di personal ku dedikashon pa ehekutá i kordiná aktividat ku e Komité di Krea Fondo ta indiká. E parkenan ta rekirí fondo pa tempu largu, konsistente pa sigurá ku nan por planifiká i realisá strategianan importante pa temporada largu.
Afortunadamente, Vogelbescherming Nederland den forma generoso a bai di akuerdo pa duna fondo pa un puesto na Sekretariado di DCNA pa bai enfoká riba kreashon di kapasidat di fondo pa biodiversidat denter di Hulanda Karibense. E empleado akí lo haña empleo den e Sekretariado di DCNA komo e Empleado Séniòr pa Krea Fondo i lo ta responsabel pa desaroyo di solushon duradero di fondo pa e parkenan akí. E miembro nobo di personal ta haña e oportunidat úniko di desaroyá i implementá un ret di sosten, integrando huntu stakeholdernan, donantenan i desaroyadónan.
Por spera ku anunsio di e vakatura pronto lo ta publiká. Tur persona interesá pa solisitá mester sigui informashon riba medionan sosial di DCNA (Facebook, Instagram) i e wepsait (https://dcnanature.org/news/) pa mas informashon tokante e vakatura ora esaki ta disponibel.
Direktor di Vogelbescherming Nederland, Fred Wouters (na man robes) i presidente di DCNA Hellen van der Wal (na man drechi) poniendo firma bou di e kontrakt pa un puesto di personal na e Sekretariado di DCNA ku e tarea di enfoká riba e kapasidat di krea fondo pa konservashon di biodiversidat pa Hulanda Karibense.


text:
Dialuna atardi a drenta informe di un accidente cu hende herida banda di Centro Kibrahacha. Mesora a dirigi tanto ambulans como polis na e sitio. Na yegada di e patruya a bin compronde cu lo tabatin dos quadracer ta keiro hunto ora cu un di nan, net den e bocht a perde control y a bay dal den un monton di santo. Un di e turistanan a cay net mey-mey di dos monton di santo unda tin parti di un trailer y parce el a dal su curpa eynan y tabata keha di dolor.
Dos ambulance a transporta e heridonan pa hospital pa control medico.
PAREHA A BOLTER QUADRACER NA PIEDRA PLAT
Dialuna atardi a drenta informe di un accidente cu hende herida banda di Centro Kibrahacha. Mesora a dirigi tanto ambulans como polis na e sitio. Na yegada di e patruya a bin compronde cu lo tabatin dos quadracer ta keiro hunto ora cu un di nan, net den e bocht a perde control y a bay dal den un monton di santo. Un di e turistanan a cay net mey-mey di dos monton di santo unda tin parti di un trailer y parce el a dal su curpa eynan y tabata keha di dolor.


text:
The content originally appeared on: Diario
ORANJESTAD (AAN)- Grupo Scout Ora Ubao ta cumpliendo 35 aña e aña aki y den cuadro di esaki a invita Prome Minister Evelyn Wever – Croes pa participa na nan campamento cu a tuma luga den fin di siman.
Na e ocasion a intercambia diferente informacion cu e grupo Horde.
Algun di e temanan cu a papia di dje ta e trabaonan den gobernacion, kico un Minister ta haci, kico Gobierno ta haci, con bo ta yega na eleccionnan na Aruba, eleccion na Parlamento y e diferencia entre e rol di Gobierno y Parlamento. “E tabata un mainta sumamente ameno, e muchanan tabata hopi interesa, pero pa mi e tabata mas importante pa scucha kico pa nan ta importante y e preguntanan cu nan tabatin.”
Premier Wever – Croes a sigui bisa cu durante e encuentro a hunga un bunita wega tocante diferente pregunta di temanan etico y temanan moral. “Muchanan tin un compas moral hopi grandi y importante, cual, mayornan hunto cu lidernan di scout ta yuda pa desaroya esaki den nan.”
Por ultimo, Prome Minister Wever – Croes a felicita Grupo Scout Ora Ubao cu e aña aki a cumpli 35 aña haciendo e bunita trabou di scout, influenciando positivamente bida di tur mucha cu ta parti di e grupo. “Pa mi e tabata un placer pa ricibi e invitacion p’esey mi a acepta e invitacion mesora. Masha Pabien y cu Dios bendiciona tur e lidernan pa sigui haci e bunita trabou aki,” Prome Minister a expresa.


text:
Ambulans mes no por a yega cerca unda e hoben tabata
Den oranan di birando anochi e Centro di Rescate y Coordinacion (RCC) di Guarda Costa a ricibi un solicitud di polis di Bonaire pa brinda asistencia cu un accidente cu a tuma lugar na Boca Slaagbaai. Unda un homber di 18 aña a bula for di e barancanan pa lama pero en cambio ela golpea su cabez. Un ambulans cu a ser yama no por a yega na e sitio di accidente. E helicopter di Guarda Costa a lanta mesora pa realiza e rescate medico. E helicopter a recoge e victima y a hib’e te na e airport unda un ambulans tabata spera riba dje pa djey hib’e na hospital Mariadal.


text:
Lissy Lampe: Un ‘Wedding Planner’ extraordinario; Ora clientenan ta bira amigo pa bida ta...
E ta considera e dama di casamento. Un ‘wedding planner’ extraordinario. Lissy Lampe ta un number super popular den turismo di Aruba, pero particularmente...
Jerwin Giel deportista y entrepreneur cu un curason di oro: “No ta costa bo...
Jerwin Giel ta un hoben di 33 aña di edad deportista y entrepreneur. Jerwin ta conoci pa hunga futbol pa hopi aña y algun...
Aruba a duna señal di kier ta parti di tratadonan, pero falta di capacidad...
Tabata Prome Minister Mike Eman kende a firma e Acuerdo di Paris na 2015, den nomber di Reino. Pero firma un Acuerdo, un tratado,...
Keto Lifestyle, un estilo di bida saludabel y diferente; Alexa Werleman: “E triki den...
Di fuentenan nutritivo pa bo no bay desbalansa bo curpa y asina mantene bo mes saludabel Keto Lifestyle’ ta un estilo di bida cu ta...
Psicologo Alysha Boekhoudt: “Hasta ami, y hopi otro psicologo, ta bay terapia cerca otro...
Alysha Boekhoudt ta un hoben di 27 aña di edad cu a gradua cu su Bachelors of Science in Psychology apenas dos aña pasa....
Andreina Wever, Animal Rights Aruba: “E problema ta cuminsa na e persona”
Pa hopi tempo e problematica di bestia, specialmente cacho cu pushi ariba caya ta empeorando. Cada biaha por mira ariba rednan social mas publicacionnan...
Bon Dia den conversacion cu: Randall Croes
Awe nos ta trecebo nos prome episodio di "Bon Dia den conversacion cu." Redaccion di Bon Dia Aruba den conversacion cu: Randall Croes, conocido...
Janice y Oslin Boekhoudt, mas di 20 aña siñando y entreteniendo pueblo di Aruba...
Janice Boekhoudt Kock, un persona cu no ta desconoci den e mundo di entretenimento y baile. Janice hunto cu su casa Oslin Boekhoudt a...
Astronomo amateur di Aruba, co-autor di articulo cientifico riba lunanan di Jupiter
Jairo Vrolijk no ta un astronomo, pero su interes grandi den astrofotografia a contribui na un investigacion academico y awor e ta co-autor di...
Gregory Milliard ta preparando na Brasil pa su di dos pelea di Bellator na...
Gregory Milliard ta un persona conoci den comunidad pa via di su dedicacion pa deporte, na e momentonan aki e ta na Brasil na...


text:
(Infobae) – Mas di 50 organisacion y 8 mision internacional di cual 4 lo tin caracter tecnico, ta bay ta presente na Colombia pa acompaña y haci observacion electoral durante eleccion di mañan, unda lo eligi presidente y vice-presidente di e republica.
Algun ingeniero y integrante di e mision tecnico hunto cu representantenan di e campaña presidencial tabata acompaña e pruebanan di funcionamento di e software di votacion y e codigonan, esaki pa genera confiansa den e proceso como a sucede na e prome buelta, segun a splica Alberto Oscar Uez, coordinador di Autoria Informatico di Transparencia Electoral di Latino America.
Ademas, el a resalta e importancia di invita e diferente campaña pa evalua e diferente software pa nan por resolve e dudanan den e diferente pruebanan cu nan a haci caba prome cu e di dos buelta.
E misionnan aki lo ta den varios region: mañan 19 di juni, dia di eleccionnan lo tin presencia na diferente puesto di votacion observando e desaroyo di e jornada electoral, asina tambe na luganan unda ademas lo implementa e sistema biometrico.
“Ehercicionan aki ta hopi importante, nan ta suma y demostra cu Registraduria ta den bon caminda, nan ta aporta informacion mayor den loke tur institucion ta pretende cu ta interesa den proceso electoral. Mi ta mira den e gruponan politico mas interes, nan tabatin hopi duda cu nan a plantia y a presenta. Ta bon pa nan puntra y pa nan haya contesta, pasobra esey nan ta warda y e tipo di ehercicio aki ta hopi beneficioso pa genera mas transparencia, ta confiansa loke nan ta buscando den e proceso y uso di sistema informatico”, el a finalisa.


text:
PROME MINISTER A BISHITA KELDER DI ANGELITONAN RISHANDROH Y EUGENE DEN CUADRO DI DIA INTERNACIONAL DI MUCHANAN INOCENTE VICTIMA DI AGRESION
ORANJESTAD – Prome Minister Evelyn Wever – Croes tabata na santana na Zeewijk caminda e dos angelitonan Rishandroh y Eugene ta dera. A bishita e kelder conhuntamente cu colega Minister Rocco Tjon, Parlamentario Alvin Molina, famianan y sernan keri. Awe riba Dia Internacional di Muchanan Inocente Victima di Agresion, a tuma un momento pa recorda e susedido tristo aki cu lamentablemente a pasa na Aruba.
Nos muchanan ta wak nos como adulto pa nos protehanan, defendenan, stimanan y guianan. “E dos angelitonan aki a perde nan bida na un edad hopi chikito y den forma hopi cruel. Di e tempo ey caba. november 2017 a haci e compromiso cu ta bay percura pa algo asina no pasa mas,” Prome Minister a expresa.
Gabinete Wever-Croes 1 y 2 ta pone e ser humano central y pesey a traha riba e Sociaal Crisis Plan y awor ta trahando riba e “Family Justice Center”. Gabinete Wever-Croes a aloca mas di 30 miyon florin adicional pa e proyectonan aki.
Prome Minister Wever – Croes na e ocasion a haci apelacion na tur adulto pa ban duna nos muchanan e amor y cariño cu nan merece. “Abuso di mucha no ta algo cu nos por accepta. Hunto nos por para esaki y sali na defensa di nos muchanan.
Ohala e angelitonan sosega na pas y cu Dios duna e famia hopi forsa,” Prome Minister a termina bisando.


text:
Laga tur loke spera mi ta bunita
Laga tur locual mi encontra na caminda ta bunita
Laga tur locual mi laga atras ta bunita y laga esakinan termina den buniteza
Cu inmenso tristesa
den nos curason pero hopi agradecido
pa tur loke nos a comparti cun’e
nos ta anuncia fayecimento
di nos casa, tata, ruman, welo stima:
Moises Federico Kusmus
Mihor conoci como: “Mooi”
*28-8-1932 - †14-6-2022
Esposa:
Linda Kusmus
Yiunan:
Olga y Esposo Rehu Klatt
Milda Kusmus
Aggi Kusmus
Gina Kusmus
Nieto y nietanan stima:
Giolina y esposo Jair Almeida Toussaint
Ryan y esposa Brenda Wever
Daniel Daal y Ancheska Kock
Raymond y esposa Jane Wever
Charlene Daal y †Oscar Croes
Kelvin Klatt y Natalie Schriber
Christopher Wever y Ines Kerling
Bisanieto/bisanietanan:
Sofia Wever
Keano Almeida Toussaint
Elijah Croes
Sarah Wever
Jayda Wever
Alessandra Almeida Toussaint
Nayla Wever
Rayn Wever
Mira Klatt
Ruman(nan):
†Romaldo Coffi
†Juan Kusmus
†Amado Kusmus
Maria Cicilia na Curaçao
Manera yiu:
Ricardo Rolando Wever
Sobrino y sobrinanan:
Magaly, Amadito, Jeffrey, Ildegard, Harold, Pernell, Etty, Rinus, Anita, Faiza, Anneke, Juan
Demas Famia:
Kusmus, Maduro, Eduardo, Nicolaas, Winklaar, Boezem, Coffi, Hunt, Pourier, Cilie, Kock, Semeleer,
Solagnier, Fraser, Klatt, Wever, Daal, Almeida-Toussaint, Salazar, Vermaas, Tromp, Croes, Alders, Albertus
Demas Famia na:
Bonaire, Curaçao, Hulanda
Ayudantenan na cas:
Fatima, Joan, Gwendeline, Victoria y Ana
Bon Bisiñanan y tur su bon amigonan, mucho pa menciona
Rumannan y Pastoor Frederick Kelly di Iglesia Bon Nobo Sabana Basora
Tur miembro di Gideons Aruba Un danki special na Dr. Luchmun, Dr. Cheng, Hospice Atardi.
Nos ta invita tur amigo, bisiña y conocirnan pa asisti na e acto di entiero cual ta tuma lugar
Diasabra, 18 di Juni 2022 for di 9’or pa 11’or di mainta na Adpatres funeral Home & Crematorium.
Despues e restonan mortal di nos defunto stima lo saliendo pa Santana na Sabana Basora.
Nos disculpa si den nos tristesa nos por a lubida un of otro famia.
Nos ta lamenta cu despues di entiero nos NO por ricibi bishita di condolencia na cas
Staff y personal di Ad Patres Funeral Home & Crematorium ta extende nos mas sentido pesame na famianan di e fayecido.


text:
Aruba
Conferencia cu orado di caliber halto: Siguridad fisico tambe cibernetico y compliance den Caribe
Un conferencia internacional di caliber halto lo tuma luga e siman aki riba area di siguridad. Diferente orado manera entre otro hefe global di Facebook su security, tambe orado di FBI, Fortune 500 Companies y Air Force Mericano, pa menciona algun.
E di dos conferencia di siguridad na Aruba, ta pa trece tambe un balansa entre e parti fisico y cybernetico di security mirando e desaroyo grandi cu tin rond mundo pa cu esaki. Aruba, y nos islanan ruman den Reino, ta chikito pero e chapter di ASIS tin un soño y ambicion grandi pa organisa un conferencia di e magnitud aki di taya internacional pero dirigi na nos hendenan local.
Diferente orado lo comparti informacion, conocemento y experiencia valioso como tambe lo crea oportunidad pa haci pregunta y forma netwerk cu otro. Entusiasmo ta halto mirando e taya di orado un biaha mas cu lo forma parti di e conferencia aki, cu na mes momento lo eleva nomber di Aruba y nos region.
Capacidad di nos hendenan den region, sigur na Aruba tambe, ta sumamente halto den siguridad y pesey mes ta purba di promove / stimula mas cu ta posibel, cu nos hendenan local por tin bon formacion pa duna traning y informacion riba e area aki.
E Dutch Caribbean chapter di Asis no ta solamente organisa conferencia anual pero tambe meeting riba nivel sumanete halto entre e islanan riba tereno di siguridad caminda ta comparti informacion valioso pa eleva e nivel di siguridad. Intencion ta pa continua cu e tipo di conferencia nan aki pa asina mantene tur hende cu ta envolvi bon informa riba tur desaroyo.
Un conferencia asina aki no ta posibel sin sponsor y como tal ta gradici cada un di nan grandemente pa e sosten.
Siguridad riba diferente tereno a bira esencial, e interpretacion di antes cu ta duna un hende un badge y cla, no ta e caso mas. E ta hopi mas compleho cu esey. Tin di selecta, ekipa y entrena un persona den e area di siguridad fisico awendia.
Pero locual ta cyber security, esaki a cambia e panora di seguridad por completo. Algun aña atras esaki no tabatin un rol dje prominente manera cu e tin awe. Pero por a tuma nota, cu Aruba y otro pais chikito na mundo a bira victima / target na varios ocacion di atake cibernetico, entre otro riba instancia gubernametal, semi-gubernamebtal pero tambe riba empresanan priva cu ta birando victima di cyber atacks.
Pesey mes ta enfatisa cu security su lema ta prevencion y como tal ta enfoke di e conferencia, aunke no ta laga afo e importancia di e parti fisico di siguridad cu tambe lo tin orado special pa elabora riba e tema.
Presente lo tey orado di Facebook , cu lo duna informacion riba con ta proteha e ehecutivonan di empresanan grandi den un mundo post pandemia. Mientras tur cos ta bay cambiando, no por sinta warda kico e cambio ta bay ta pero den mundo di siguridad mester ta un paso mas dilanti pa asina prepara y preveni.
E 1st Caribbean Resilience, Cyber and Security Conference lo tuma luga dia 16 di juni, 2022 na Renaissance Convention Center. Porta ta habri 8:00 AM pa regsitracion y lo bay te cu 5:00 pm. Pa mas informacion por subi e website: asisidutchcaribbean.com caminda por resigtra y cumpra bo ticket pa asina participa.


text:
ORANJESTAD - Diabierna 17 di juni na ocasion di apertura di Weganan Escolar 2022, WE Aruba, e futbolista profesional di e.o. seleccion nacional di futbol Hulandes, Denzel Dumfries tabata na Aruba y a hiba palabra na tur muchanan presente y desea nan exito durante e weganan escolar.
“Mi ta hay’e sumamente fantastico pa ta aki y pa mira cuanto mucha lo participa na e weganan aki.” El a sigui bisa cu e ta un honor pa e por ta na Aruba unda cu el a biba algun tempo y unda cu semper e ta sinti’e na cas unabes cu e tey bek.
“Mi ta haye interesante pa mira tur e felisidad di muchanan y cuanto gana e muchanan tin pa participa na e weganan.” Sr. Dumfries a splica di e bunita ruta cu el a encamina pa yega na hunga pa Inter Milan y tambe pa forma parti di e team nacional di Hulanda y aworaki den preparacion pa WK na december.
“Tur esaki mi a logra door di traha duro, kere den mi mes, confia den mi mes y semper busca retonan nobo pa mi mes. Algun dia bo ta logra y otro dianan no, pero un cos cu mi semper tabatin ta cu mi ta kere den mi mes. Si bo ta kere den bo mes, den bo mesun cualidadnan y bo sa loke bo kier, e orey tur cos ta posibel. Esey ta loke a semper pusha mi durante henter mi carera te dia di awe,” sr. Dumfries a bisa.
Por ultimo, el a gradici un y tur cu a haci posibel pa e por tabata presente na e apertura di Weganan Escolar 2022. “Mi ta haye fantastico pa mira cuanto hende a presenta na e ocasion”. Alabes sr. Dumfries a desea tur mucha hopi exito cu e weganan y spera cu cada mucha duna e miho di nan mes, “Doe jullie best”.
TEGUCIGALPA – E seleccion di futbol di Aruba sub20 a perde otro wega internacional, e biaha aki contra Guatemala cu e score di 2-1. E wega a cuminsa cu dominio di wega pa parti di Guatemala. Asina mes Aruba tabata prome pa habri e wega cu e prome gol di Evander Nedd den e prome 14 minuut. Guatemala a reacciona lihe y despues di 4 minuut Arquímedes Ordóñez a hinca un gol. Den di e dos tempo Allan Juárez a skop un bala cu e portero Erasmus no por a wanta. Cu e resultado aki, Guatemala ta logra 6 punto den grupo G y ta sigura su clasificacion pa cu e octavo di final pa premundial.
TEGUCIGALPA – Despues cu Aruba a wordo golea pa Panama algun dia prome cu score di 5-0, Aruba un biaha mas a cay venci pero e biaha aki door di El Salvador cu score di 4-1. E wega a tuma lugar diamars atardi na Honduras, unda cu e hungadornan Jonathan Esquivel, y Eduardo Rives a hinca un gol cada un y Javier Mariona a hinca 2. Pa Aruba Terrick Monsanto a hinca e unico gol.
TEGUCIGALPA – E seleccion di futbol Sub20 di Panama a golea e seleccion di Aruba 5-0 den fin di siman na Honduras. Esaki ta e weganan eliminatorio di Concacaf pa e mundial Sub 20 cu ta tuma lugar na 2023 na Indonesia. E seleccion di Panama, dirigi pa e technico Venezolano Ángel Sánchez Mazana a domina e wega for di comienso. E hungador Javier Betegón a hinca e prome gol apenas 7 minuut despues di inicio di e partido, y despues 31 minuut su di dos. Kevin Garrido a hinca un di tres goal na di 42 minuut , Leonel Tejada na di 59 y Carlos Rivera a hinca e ultimo na e di 64 minuut.
ORANJESTAD – Diaranson e futbolista professional cu laso familiar cu Aruba, Denzel Dumfries a yega Aruba pa ta na e apertura dii Weganan Escolar di diabierna awor. E la topa mesora cu e minister di deporte Endy Croes na su oficina. Apenas e siman aki ainda, e la hinca un di e dos golnan cu e seleccion nacional di Hulanda contra Polonia den e wega cu a caba 2-2.
AMSTERDAM – Pa e Copa Mundial di Futbol 2022 na Qatar na November proximo, e pais anfitrion tin un escases grandi di hospedahe. Ta spera miles di centenares di persona, pero tin no tin suficiente camber di hotel. Como tal lo pone tentnan disponible den desierto unda cu por hospeda. E pais ta dispone di apenas 30 mil camber di hotel, di cual 80% ta reserva caba pa huespednan di FIFA. E tentnan ta un regla nobo di FIFA pa percura pa suficiente espacio di drumi, pa e huespednan. Ta spera 1.2 miyon di bishitante durante e torneo di 4 siman. Esey ta nifica cu e tentnan lo no trece un consuelo pa e problema.
WILLEMSTAD - Seleccion di Aruba no ta logra gana nan ultimo wega den e Concacaf Nations League unda nos ta sera cu un empate, un victoria y un derota. Nos ta perde 3 - 2 cu gol laat te den ultimo minuut. NOTA: Texto y potret cortesia 297 Sports.


text:
MAVO-Anochi
MAVO-Anochi ta ofrece dos profiel:
- Hende y sociedad (Mens en Maatschappij);
- Fisica, Kimica y Matematica (Natuurwetenschappen).
Den e prome aña di 'Ciclo Avansa' (di tres aña di MAVO-Anochi) e studiante mester scoge un profiel. Nan ta scoge entre e materianan di profiel y materia di escogencia.
E exigencianan di admision pa MAVO-Anochi
Pa e prome aña di “Ciclo Avansa” ta admiti studiante cu tin 16 aña of mas prome cu 1 di september di e aña escolar y cu a pasa e segundo aña di “Ciclo Basico” na un scol di Enseñansa Avansa. Tambe por admiti studiante cu un diploma di EPB-uitstroom of studiante cu a pasa e tercer aña di EPB-doorstroom, cu of sin diploma.
Orario di les
MAVO-Anochi ta consisti di maximalmente cinco ora di les (à 45 minuut) riba un anochi cuminsando pa 6 ‘or di atardi y ta termina pa mas tarda 10 ‘or di anochi y tin pauze di 15 minuut. Mirando cu les ta cuminsa tempran y cu diferente studiante ta traha te cu mas o menos 6 ‘or di atardi, no ta exigi un presencia obligatorio.
Gasto
Studiante ta paga un suma di inscripcion di 100 florin pa aña, no obstante duracion di e curso. Gasto di buki pa MAVO-Anochi ta varia di cinco te cu cincuenta florin pa cada materia. Entrante otro aña lo pidi un suma di deposito pa e bukinan. Studiante ta paga un deposito pa tur buki cu e ricibi pa e “Ciclo Avansa” y ora e entrega e bukinan e ta haya su placa bek.
Localidad
Localidad Telefon/Fax
Avond-MAVO Oranjestad EPI, Sero Blanco (297) 582-7324
Avond-MAVO San Nicolaas Abraham de Veer School (297) 588-0150 (F)
HAVO-Anochi
HAVO-Anochi ta cay bou di directiva di Fundacion pa Enseñansa Anochi. Pa diferente aña caba e scol tin mas cu 300 alumno. En principio HAVO-Anochi ta dura tres aña y na final e graduado ta ricibi e mesun diploma cu un scol di den dia y cu e mesun derechonan. E studiante por ricibi tambe certificado separa. E materianan cu ta ofrece ta: Hulandes, Ingles, Spaño, Wiskunde 1 y 2, Economia 1 y 2, Management y Organisacion, Historia, Geografia, Biologia y Kimica.
E exigencianan pa admision na HAVO-Anochi
E exigencianan pa admision na HAVO-Anochi ta minimalmente diploma di MAVO of un prueba cu a pasa di HAVO-3 pa HAVO-4.
Orario di les
Les na HAVO-Anochi ta tuma luga di dialuna te cu diahuebs, cuminsando pa 6 ‘or y cinco y ta termina pa mas tarda 10 ‘or di anochi.
Gasto
Gasto pa HAVO-Anochi ta 300 florin pa seis materia. Pa un materia so ta cobra 50 florin pa aña. Tambe mester paga 50 florin anualmente pa gasto di administracion.
Localidad
Localidad Telefon/Fax
Oranjestad Colegio Arubano, Shakespearstraat 17 (297) 583-8720
San Nicolaas Colegio Arubano (Pariba), Weg Kustbatterij z/n (297) 588-0150
VWO-Anochi
Si Bo ta desea di bay studia Ley na Universidad di Aruba, anto bo por haya bo Colloquim Doctum via VWO-Anochi. Ta duna e siguiente materianan: Hulandes, Ingles, Spaño y Historia.
E exigencianan pa admision na VWO-Anochi
E exigencianan pa VWO-Anochi ta minimalmente diploma di HAVO of certificado di HAVO. Si Bo no tin diploma di HAVO y Bo ta mas cu 25 aña, anto Bo por atende e lesnan como “observador” te cu luna di november. Despues di esaki ta sigui un evaluacion cu lo mester determina si bo por sigui pa e Colloqium Doctum.
Orario di les.
E lesnan di VWO-Anochi ta tuma luga di dialuna te cu diahuebs, cuminsando pa 6 ‘or y cinco y ta termina no mas laat cu 10 ‘or di anochi.
Gasto
Gasto pa VWO-Anochi ta 200 florin pa cuatro materia. Pa un materia so ta cobra 50 florin pa aña. Tambe mester paga 50 florin anualmente pa gasto di administracion.
Localidad
Localidad Telefon/Fax
Avond-VWO Colegio Arubano, Shakespearestraat 17 (297)583-8720


text:
LYRIC
Musica Balada letra melodia arreglo Cesar Olarte Alias C-Zar
Semper bai mi ta puntra mi mes ta con por ta
cu hopi hende no ta kere den amor di berdad
contento mi ta cu mi a conocebo i e dushi cu bo ta haci mi sinti
bo ta kere den amor cu no tin condicion .
Semper bai mi ta puntra mi mes ta con lo eta
cu riba mundo tur hende tin su otro mitar
alegria lo reina den bida i humanidad lo ta hopi mas felis
esy tin cu pasa anto manera mi tin bo
BRUG
Por ta cu ta bo comprenshon
por ta cu ta bo gran pashon Porta cu ta bo curason
cu ta lagami sinti asina ora cu bo no tey.
refr
Un anciedad mita sinti di brasabo
un Anciedad di sunchi y tambe cariciabo
un Ancieda di semper por stima bo
explotando un yobida awa di nos amor den un lama unda tin pashon romantico.
Solo Sax
BRUg
refr mudola repeat.


text:
WASHINGTON – “E pruebanan cu mi tin ta multiple e increible. Hopi cabez lo cay” tabata palabra di e periodista y abogado Greta van Susteren na Noticiacla diamars atardi. E ta referi na pruebanan cu posiblemente por ‘soluciona’ e caso di desaparicion di Natalee Holloway. “Mi tin noticia. Y e lo ta problematico pa hopi, incluyendo boso prome minister (Evelyn Wever) Croes”, e la sigui bisa. “ MI a ofrece pa dun’e y e la bisa cu e tabata hopi interesa den dje y tabata kier e. Pero despues e la cuminsa bula pipa, indicando cu Ucrania tabata tene hopi ocupa” van Susteren a sigui bisa. “Mi no ta compronde pakico e ta sconde. Porta mi sa pakico. e prueba ta hopi iy increibel”. Kico e informacion ta, van Susteren no a bisa y no ta conoci si esaki ta un triki pa haya publicidad, of si esaki ta algo real.
OM
Segun van Susteren, Ministerio Publico (OM) nunca no a yame, mientras cu e la ofrece pa duna nan tur informacion. Pero cu un condicion, cu ta pa nan tope den un oficina di FBI na Florida, pasobra a menase cu morto. Van Susteren ta sigura cu e la papia cu e representante di Interpol na Aruba, ex comisario Dolfi Richardson y cu e lo a duna OM e telefon di van Susteren. Pero te awor, esaki no a sosode.
PROGRAMA
Manera ta conoci, for di momento cu e storia a nace na Aruba for di 2005, prensa Mericano a tuma interes den dje y un di e periodista/abogadonan cu for di inicio a tuma esaki como algo grandi, ta e mesun Greta van Susteren. Anteriormente trahando cu Fox e tempo ey, e tabata dedica programanan completo na e tema, y a sigui e storia pa añanan largo y a bishita nos isla varios biaha y bin cu e mama di Natalee Holloway pa atende cu e tema. E no ta cu Fox mas pero awor tin un otro programa y cu esaki e ta sigui e tema ainda di cerca. Segun vasn Susteren, e la haci promesa na e mama cu e lo no descansa te ora cu e caso ta resolvi.


text:
KRALENDIJK- Otro siman djaluna 22 di november Papa Pachi’s ta habri atrobe pa duna servisio na esnan ku ta deseá esaki. Despues ku Papa Pachi’s tabata sera kasi 2 aña, e establisimentu porfin a haña lus bèrdèe pa por habri atrobe. Esaki e propietario Aries Felix a bisa durante un enkuentro ku prensa awe mainta.
Felix a splika ku tabatin hopi opstákulo promé ku a yega na e pèrmit pa e lugá por ta habri manera tabata e kaso den pasado. Tin diferente regla meskos ku otro sitionan i mester tene kuenta ku nan pa por ta presentá na Papa Pachi’s.
Bakuna
Un parti ku diferente visitante potencial di e sentro nokturno lo no ta kontentu ku lo ta ku kada visitante mester ta bakuná pa por drenta i ‘papia’ ku un di e diferente damanan. For di djaluna awor e lugá ya menshoná ta habri.